Sir Ddinbych a’i chysylltiad efo’r Eisteddfod Genedlaethol - North Wales Live\nSir Ddinbych a’i chysylltiad efo’r Eisteddfod Genedlaethol\nYCHYDIG iawn o ardaloedd sydd wedi croesawu’r Eisteddfod Genedlaethol cynifer o weithiau â Sir Ddinbych, ac yn 2013, dyma fydd cartref y Brifwyl unwaith eto.\nUpdated 22:01, 16 APR 2013\nNos Lun nesaf (18 Ebrill) cynhelir cyfarfod cyhoeddus yn Neuadd y Dref, Dinbych i gychwyn ar y gwaith o baratoi ar gyfer yr Eisteddfod a gynhelir ar dir Fferm Kilford ar gyrion Dinbych yn 2013.\nYn yr erthygl ddiweddaraf yn ein cyfres ar ganrif a hanner o hanes yr Eisteddfod Genedlaethol fel gyl deithiol, mae Gwenllian Carr, pennaeth cyfathrebu’r Brifwyl, yn bwrw golwg ar gysylltiadau’r yl â Sir Ddinbych.\nMae lle pwysig i Sir Ddinbych yn hanes ein Prifwyl. Er mai yn Aberdar yn 1861 y cynhaliwyd yr Eisteddfod gyntaf ar ei ffurf bresennol, yn Ninbych, y flwyddyn flaenorol, y penderfynwyd creu corff cenedlaethol o’r enw Yr Eisteddfod, gyda’r yl yn teithio o ardal i ardal, gan ymweld â’r gogledd a’r de bob yn ail. Felly fe ellid dadlau mai Dinbych yw cartref yr Eisteddfod fodern.\nErbyn 2013 bydd yr Eisteddfod wedi ymweld â’r ardal a adnabyddir fel Sir Ddinbych heddiw unarddeg o weithiau. Efallai mai’r peth mwyaf trawiadol am hanes yr Eisteddfod Genedlaethol yn yr ardal yw mai yma yr enillwyd y Gadair a’r Goron gan ferched am y tro cyntaf.\nEnillodd Dilys Cadwaladr y Goron yn Eisteddfod Rhyl yn 1953 ac fe fydd pawb yn cofio Mererid Hopwood yn codi i dderbyn y Gadair y tro diwethaf yr ymwelodd yr Eisteddfod â’r ardal yn 2001.\nYn Eisteddfod Dinbych, 1882, y ‘Cadfridog Garfield’ oedd teitl y Bryddest, ac enillwyd y Goron gan D R Williams. Roedd y teitl hwn yn nodweddiadol o’r cyfnod cynnar yn hanes yr Eisteddfod fodern, ac yn amserol iawn, gan i’r Cadfridog Garfield, ugeinfed Arlywydd UDA gael ei saethu’n farw flwyddyn ynghynt yn 1881.\n‘Dyn’ oedd teitl yr awdl, ond ni chafwyd neb yn deilwng o’r wobr y flwyddyn hon. Ddegawd yn ddiweddarach, cafwyd ychydig mwy o lwc gyda’r Gadair yn Y Rhyl. Fe’i henillwyd gan Evan Jones am ei awdl ‘Y Cenhadwr’, a Iolo Caernarfon a enillodd y Goron am ei bryddest ar Dewi Sant.\nDychwelodd yr Eisteddfod i Rhyl ddeuddeng mlynedd yn ddiweddarach yn 1904 – blwyddyn y Diwygiad Mawr – ac mae’n amlwg nad oedd hon yn Eisteddfod heb ei phroblemau, gydag adroddiad yn Y Cymro ar 25 Awst y flwyddyn honno’n datgan “Nid yw pethau yn myn’d yn mlaen yn hwylus yn Rhyl.”\nRoedd mân gecru am wythnosau cyn y Brifwyl, a’r ffraeo yma wedi’i adrodd yn y wasg, gyda ffacsiynau amlwg ymysg y pwyllgorau lleol.\nAr ôl yr Eisteddfod, cafwyd adroddiad arall yn Y Cymro’n nodi, “Aeth y gwobrau bron i gyd, yn gerddorol, llenyddol, a llaw-weithiol i’r Deheudir. Pwy rydd gyfrif am hyn? Nid ydym yn gwarafun i’n brodyr yr Hwntws gario gymaint a allent o’r gwobrau adref, ond y mae’n amlwg nad yw pethau fel y dylent fod yn y Gogledd. Y rheswm a gynygiai un brawd Eisteddfodol ydoedd, fod bechgyn y Gogledd yn treulio bob noson yn mân-gyfarfodydd y capel, tra y mae bechgyn y Dê yn yr ysgol nos, neu yn cymeryd gwersi preifat mewn rhyw wyddor neu’i gilydd.”\nFe basiodd hanner canrif bron cyn cynnal yr Eisteddfod eto yn y Rhyl, a hynny yn 1953.\nYn y cyfamser, roedd y byd wedi newid llawer, ac wedi gweld dau ryfel byd – yr ail un yn cychwyn yn fuan iawn ar ôl cynnal Eisteddfod Dinbych yn 1939.\nGallai rhywun feddwl bod Pwyllgor Llên y flwyddyn honno wedi rhagweld y dyfodol – teitl y Bryddest oedd ‘Terfysgoedd Daear’, ond ni chafwyd teilyngdod yng nghystadleuaeth y Gadair na’r Goron.\nRhuthun oedd cartref yr Eisteddfod yn 1973 – dros ganrif ers i’r Brifwyl ymweld â’r dref y tro diwethaf, ac fe ddaeth y dref yn ‘dref y dybl’ y flwyddyn honno, wrth i Alan Llwyd ennill y Gadair a’r Goron. Dyma’r tro cyntaf iddo ennill un o brif wobrau’r Eisteddfod, a’r tro cyntaf i’r ‘dybl’ gael ei chyflawni ers 1915 pan enillodd TH Parry Williams y gamp am yr eilwaith mewn tair blynedd ym Mangor.\nYn ystod wythnos Eisteddfod Rhuthun darlledwyd drama radio, ‘Murder at the Eisteddfod’ gan Bryan Evans, hanes enillydd y Goron yn cael ei saethu’n farw ar lwyfan y Pafiliwn tra’n disgwyl i dderbyn ei wobr. Yn rhyfedd iawn, cyhoeddodd yr awdur J Ellis Williams stori dditectif gyda’r un teitl yr un mis, ond enillydd y Gadair oedd mewn perygl yn y stori honno. Yn ffodus, ni ddaeth yr un o’r ddwy stori’n wir, ac aeth Alan Llwyd ymlaen i ailadrodd y ‘dybl’ yn Aberteifi dair blynedd yn diweddarach, gan efelychu camp TH Parry Williams, a champ Donald Evans y flwyddyn ganlynol yn Wrecsam.\nRobat Powell o Lyn Ebwy oedd y dysgwr cyntaf i ennill Cadair yr Eisteddfod, a digwyddodd hyn yn Rhyl yn 1985. ‘Cynefin’ oedd y pwnc, gyda gwaith y bardd buddugol yn trafod dirywiad y diwydiannau trwm yn ne Cymru. Enillwyd y Goron am yr eildro’n olynol gan John Roderick Rees o Dregaron. ‘Glannau’ oedd teitl y Bryddest ac roedd y gerdd fuddugol yn deyrnged a cherdd goffa i fam faeth y bardd, a ofalodd amdano pan gollodd ei fam yn ddwy flwydd oed.\nAr ei hymweliad diwethaf â’r ardal, Fferm Kilford oedd cartref yr Eisteddfod yn 2001, er y bu pryder ar un adeg a fyddai modd ei chynnal o gwbl oherwydd clwy’r traed a’r genau.\nPenri Roberts, Cofiadur yr Orsedd erbyn hyn, a enillodd y Goron am ei bryddest, ‘Muriau’ ond mae’n debygol mai’r prynhawn Gwener yn Ninbych oedd un o ddyddiau mwyaf cofiadwy ac arwyddocaol yr Eisteddfod am flynyddoedd lawer.\nGyda beirniadaeth y Gadair wedi’i thraddodi, a’r corn gwlad wedi seinio, safodd merch ar ei thraed am y tro cyntaf erioed. Dyma’r tro cyntaf i Mererid Hopwood ennill un o brif wobrau’r Eisteddfod Genedlaethol, ac fe ddychwelodd i lwyfan y Pafiliwn ddwy flynedd yn ddiweddarach fel enillydd y Goron, ac yn 2008, pan enillodd y Fedal Ryddiaith.\nEdrychwn ymlaen at 2013 er mwyn dychwelyd i’r ardal, gan obeithio y bydd yr Eisteddfod honno hefyd yn un i’w chofio.


Ethics and Research Governance - CardiffMet\nHafan>Ymchwil>Uniondeb a Llywodraethu Ymchwil\nUniondeb a Llywodraethu Ymchwil Currently selected\nMae Prifysgol Metropolitan Caerdydd wedi ymrwymo i gynnal y safonau uchaf o ymddygiad proffesiynol ym mhob gweithgaredd prifysgol ac ymchwil.\nMae Fframwaith Llywodraethu Ymchwil Prifysgol Metropolitan Caerdydd yn berthnasol i bob aelod o staff a myfyriwr sy'n ymwneud ag ymchwil boed y gwaith ymchwil yn cael ei wneud o fewn neu y tu allan i Met Caerdydd. Mae'r Fframwaith hefyd yn berthnasol i unigolion nad ydynt yn aelodau o Met Caerdydd ond a allai fod yn gwneud gwaith ymchwil o fewn adeiladau Met Caerdydd.\nMae'r fframwaith yn cynnwys set o ddisgwyliadau sy'n ei gwneud yn ofynnol i bawb sy'n ymwneud ag ymchwil gynnal safonau rhagorol o ymarfer academaidd a gonestrwydd ym mhob agwedd ar ymchwil trwy ddarllen, deall ac ymgorffori'r egwyddorion a'r arferion a nodir yn y Fframwaith yn eu gwaith bob dydd. Mae hefyd yn cyfeirio'r darllenydd at bolisïau a gweithdrefnau sy'n ymwneud ag amrywiol agweddau ar lywodraethu ymchwil ym Met Caerdydd.\nAdolygir y Fframwaith bob dwy flynedd, ac fe gymeradwywyd y fersiwn gyfredol ym mis Rhagfyr 2017.\nMae'r Polisi Camymddwyn ym maes Ymchwil Met Caerdydd yn berthnasol i bob unigolyn sy'n ymwneud ag ymchwil ym Met Caerdydd. Mae unigolion o'r fath yn cynnwys staff, myfyrwyr israddedig ac ôl-raddedig yn ogystal ag unigolion nad ydynt yn aelodau o Met Caerdydd, ond a allai fod yn gwneud gwaith ymchwil o fewn adeiladau Met Caerdydd.\nMae'r polisi'n mynnu bod honiadau o gamymddwyn ymchwil yn cael eu gwneud yn ysgrifenedig i Gyfarwyddwr Ymchwil y Brifysgol a fydd yn pennu a oes achos camymddwyn prima facie yn bodoli.\nAdolygir y Polisi bob dwy flynedd, ac fe gymeradwywyd y fersiwn gyfredol ym mis Rhagfyr 2018.\nGoruchwylio Uniondeb a Llywodraethu Ymchwil\nCyfarwyddwr Ymchwil y Brifysgol yw'r uwch arweinydd academaidd ar gyfer materion sy'n ymwneud ag uniondeb a llywodraethu ymchwil, gan gynnwys moeseg ymchwil ac fe'i cefnogir gan Reolwr REF a Pholisi’r Brifysgol, sydd wedi'i leoli yn y Gwasanaethau Ymchwil ac Arloesi (RIS).\nAm unrhyw ymholiad yn ymwneud ag Uniondeb Ymchwil a Llywodraethu ym Met Caerdydd, gan gynnwys pryderon sy'n ymwneud â chamymddwyn ymchwil posibl, cysylltwch yn y lle cyntaf gyda:\nKate Jefferies, kajefferies@cardiffmet.ac.uk, Rheolwr REF a Pholisi\nUniondeb Ymchwil a Fframwaith Llywodraethu\nPolisi Camymddwyn mewn perthynas ag Ymchwil\nPolisi Rheoli Data Ymchwil\nDatganiad Blynyddol ar Uniondeb Ymchwil\nFfurflen Datganiad SFI\nPolisi NIH FCOI


Denbighshire Countryside Service - Y gwibiwr brith\n/ Y gwibiwr brith\nNid yw’r glöyn byw bychan hwn erioed wedi bod yn gyffredin yng Nghymru, ond mae’r rhywogaeth wedi dirywio o ran cwmpas daearyddol a maint y boblogaeth yn ddiweddar.\nDisgrifiad ac adnabod: Mae gan y gwibiwr brith led adenydd o lai na 3cm. Gellir ei adnabod gan y patrwm du (neu frown tywyll) a gwyn ar ei adenydd. Wrth hedfan gellir ei gymysgu gyda gwyfyn sy’n hedfan yn y dydd neu löyn byw tebyg, y gwibiwr llwyd (sydd â phatrwm mwy dwl ar yr adenydd). Mae’r lindys yn wyrdd-frown gyda phen tywyllach.\nCynefin: Mae cynefin y glöyn byw hwn yn cynnwys llennyrch mewn coedlannau, glaswelltir heb ei wella a hen safleoedd diwydiannol. Yn Sir Ddinbych mae’n ffafrio safleoedd glaswelltir heb eu gwella ar garreg galch, a llennyrch mewn coedlannau.\nDeiet: Mae’r oedolion yn bwydo ar neithdar o flodau megis troed yr iâr a blodyn menyn. Mae planhigion bwyd y larfa yn cynnwys amrywiol blanhigion yn nheulu'r rhosyn, megis mefus gwyllt, pumnalen ymlusgol a llysiau'r dryw.\nEcoleg ac atgynhyrchu: Mae’r gwibiwr brith yn byw mewn cytrefi bychain ac mae’n well ganddo ardaloedd cynnes, gyda lloches, Mae’r oedolion yn hedfan o Ebrill i Fehefin. Ar ôl paru, mae’r benywod yn dodwy wyau fesul un ar ochr isaf dail planhigion bwyd mewn mannau cynnes, megis yn agos at ddaear noeth neu lystyfiant byr. Unwaith y maent wedi deor, mae’r lindys yn amddiffyn ei hun trwy adeiladu “pabell”, gan wau ymylon y dail gyda’i gilydd. Maent yn treulio’r gaeaf fel pwpa mewn cocynnau, gan ddod allan fel oedolion yn y gwanwyn. Mae’r oedolion yn hoffi gwres ac yn torheulo. Mae’r gwrywon yn diriogaethol ac yn hel eraill i ffwrdd.\nDosbarthiad: Mae’r gwibiwr brith i’w ganfod mewn rhannau o Ewrop ac Asia. Ym Mhrydain mae i’w ganfod yng nghanol a de Lloegr a rhannau o Gymru, gan gynnwys y gogledd-ddwyrain. Yn Sir Ddinbych mae’r rhywogaeth i’w gweld ar ambell safle, gan gynnwys Parc Gwledig Loggerheads a Chreigiau Eyarth, Pwllglas.\nBygythiadau: Credir bod y gwibiwr brith wedi dirywio o leiaf 64% ers 1980. Mae hyn wedi ei achosi yn bennaf gan golli a diraddio cynefin, oherwydd newidiadau mewn rheoli coedlannau a glaswelltir, megis diffyg tocio traddodiadol a chynnal llwybrau mewn ceoedlannau, a phori amhriodol a defnyddio gwrteithwyr ar laswelltiroedd. Mae darnio cynefin yn broblem, gyda darnau o gynefin addas yn mynd yn fwy gwasgaredig. Gall newid yn yr hinsawdd fod yn ffactor hefyd.\nStatws: Mae’r glöyn byw hwn wedi ei asesu fel un Agored i Niwed yn fyd-eang ac wedi ei restru ar Restr Goch Glöynnod Byw ac yn rhywogaeth flaenoriaeth ar gyfer cadwraeth ar lefel y DU, Cymru a Sir Ddinbych.


Awgrymiadau ar gyfer Aseiniadau a Moethau Hunangymorth! | University of South Wales\nAwgrymiadau ar gyfer Aseiniadau a Moethau Hunangymorth!\nRydyn ni'n gobeithio bod pethau'n mynd yn dda gyda'ch aseiniadau, ond rydyn ni'n gwybod y gall hyn fod yn amser hynod anodd, felly os ydych chi'n poeni, yn ddryslyd neu'n ansicr beth i'w wneud, dyma rai cynghorion asesu a thriciau hunangymorth i'ch helpu i lwyddo.\nAwgrym – Darllenwch\nDarllenwch a chyfeiriwch at ddigonedd o wahanol ffynonellau. Dyma'r ateb yn aml i wella eich marciau. Defnyddiwch FindIt i chwilio am erthyglau neu galwch heibio i weld eich Llyfrgellydd Cyfadran.\nMoethau – Ymlaciwch!\nYmlaciwch am 10 munud gyda rhywfaint o gerddoriaeth tawelu, rhai ymarferion anadlu dwfn. Gallech hyd yn oed wneud eich triniaeth wyneb eich hun. Sbwyliwch eich hun ... rydych yn ei haeddu.\nAwgrym - cefnogi eich Gwaith\nNID yw storio eich gwaith ar One Drive yn golygu cadw copi wrth gefn. Gallech anfon eich gwaith drwy e-bost i chi eich hun fel bod gennych gopi. Ni fyddwch yn gallu hawlio amgylchiadau esgusodol am fethu â chymryd copïau wrth gefn o’ch, ei ddwyn neu ei lygru.\nMoethau – Cymerwch hoe i fagu nerth newydd\nMae astudiaethau’n dangos y gall seibiant 20 munud byr helpu i wella eich hwyliau a chynorthwyo gyda chanolbwyntio a’r cof. Magwch nerth newydd, teimlo'n fwy egnïol ac yn barod i wynebu gweddill y dydd ...\nAwgrym - Osgoi ymyriadau!\nLlawrlwythwch ap a all eich rhwystro rhag cael mynediad at rai gwefannau apiau am gyfnod penodol o amser. Neu diffoddwch eich ffôn a'r holl gyfryngau cymdeithasol am gyfnod i'ch helpu i ganolbwyntio.\nMoethau - Cymerwch seibiant!\nMae nifer o ffyrdd i deimlo fel eich bod wedi’ch adfywio yn dilyn egwyl o 10 munud; ymestyn eich cyhyrau i'w cael i symud a theimlo fel eich bod wedi’ch adfywio.\nAwgrym - Peidiwch â cholli canolbwyntiad!\nByddwch yn ymwybodol o arwyddion bod eich cynhyrchiant wedi gostwng: Os byddwch yn sylwi eich bod yn ei chael hi'n anodd cymryd gwybodaeth i mewn neu os ydych yn darllen yr un paragraff dro ar ôl tro, nid ydych yn gweithio ar eich gorau.\nMoethau - Ewch am dro!\nGall cerdded yn gyflym am 15 munud leihau straen a rhoi hwb i’ch hwyliau a'ch cael i weithio ar eich gorau.\nAwgrym – Defnyddiwch y Llyfrgell\nMae gan y llyfrgell rai llyfrau a chyfnodolion gwych sy'n gallu eich helpu i wella eich gradd neu ymwelwch â'n tîm Sgiliau Astudio.\nMoethau – Cewch fath neis\nMae llawer o fanteision i'w cael o gymryd bath, fel ymlacio poenau yn y cyhyrau, lleihau straen a gwneud y croen yn fwy maethlon. Dim bath? Gall cawod gynnes helpu i ymlacio eich corff a thawelu eich meddwl.\nAwgrym – Cyfeiriwch, cyfeiriwch, cyfeiriwch!\nMae hyn yn hanfodol. Holwch eich darlithydd pa fath o gyfeirio sydd ei angen arnoch. Mae canllawiau defnyddiol yma. Gall cyfeirio cywir wella eich gradd gyffredinol, tra bod cyfeirio gwael yn gallu gwneud i'ch gwaith edrych fel ei fod yn llên-ladrad a gallech fod yn cyflawni camymddwyn academaidd.\nMoethau - Bwyta'n iach ac yfed dŵr\nGall bwyta diet iach ac yfed llawer o ddŵr wella'r gallu i ganolbwyntio. I'r rhan fwyaf o bobl, mae hynny'n golygu bwyta bwydydd gwyrdd, bwydydd sy'n uchel mewn protein a pheidio â bwyta gormod o siwgr.


Mae'r Plentyn 'Godzilla' yn dod yn gryf | Meteoroleg Rhwydwaith\nMae El Niño yn ffenomen feteorolegol hynny yn newid patrymau symud ceryntau cefnfor. Mae'n cael ei ailadrodd bob 3 neu 7 mlynedd, ond credir, oherwydd cynhesu byd-eang, y bydd yn cael ei sylwi fwyfwy ledled y byd.\nYchydig ddegawdau yn ôl, tua 1997, roedd yn ddinistriol iawn. Fodd bynnag, mae NASA yn credu y gallai 2016 fod hyd yn oed yn fwy ac yn fwy pwerus, i'r pwynt eu bod wedi ei alw'n "Godzilla."\n1 Beth yw ffenomen El Niño a beth mae'n ei gynnwys?\n2 Hanes El Niño\n3 Systemau canfod El Niño\n4 Sut mae'n dylanwadu ar yr hinsawdd?\n4.1 Yn fyd-eang\n4.2 De America\n4.3 De-ddwyrain Asia\n5 Y Plentyn »Godzilla»\nBeth yw ffenomen El Niño a beth mae'n ei gynnwys?\nY ffenomen hon yn gysylltiedig â chynhesu dyfroedd y Môr Tawel, sy'n cynhesu rhwng 1 i 3ºC o'i gymharu â'r arferol, bob 3 neu 7 mlynedd. Gelwir y patrwm gwresogi ac oeri oscillaidd hwn yn gylch ENSO (neu ENSO). Mae'n effeithio'n uniongyrchol ar y patrwm glawiad mewn ardaloedd trofannol, ond gall gael dylanwad mawr ar yr hinsawdd mewn rhannau eraill o'r byd. El Niño (yn ymwneud â chynhesu) a La Niña (sy'n gysylltiedig ag oeri dŵr) yw cyfnodau eithafol cylch ENSO, gyda thrydydd cam o'r enw Niwtral, pan gofnodir tymereddau arferol.\nHanes El Niño\nRhoddwyd enw'r ffenomen El Niño (gan gyfeirio at y plentyn Iesu) gan bysgotwyr Periw i nant gynnes sy'n ymddangos bob blwyddyn o gwmpas y Nadolig, gan ffafrio dyfodiad nifer o bysgod. Roeddent yn ei ystyried yn anrheg ddwyfol, felly buan y dechreuon nhw nodi'r newid hwn yn nhymheredd y môr gyda'r enw El Niño.\nFodd bynnag, yn y 60au dechreuon nhw sylweddoli nad oedd yn ffenomen leol ym Mheriw, ond ei fod yn effeithio ar y Môr Tawel trofannol cyfan, hyd yn oed y tu hwnt. Mae'n hysbys ar hyn o bryd y gall effeithio ar hinsawdd y byd i gyd yn ystod ei gyfnod cyfan. Mae cylch cyfan ENSO yn para rhwng 3 a 7 mlynedd, fel y dywedasom. Yn y blynyddoedd hyn, mae cyfnodau cynnes sy'n para rhwng 8 a 10 mis yr un (El Niño), cyfnodau niwtral ac efallai y bydd rhywfaint o gyfnod oer hefyd (La Niña). Mae ENSO yn gylch amrywiol iawn, o ran dwyster a hyd. Mewn gwirionedd, nid yw'n hysbys eto beth yw achosion y newidiadau hyn.\nSystemau canfod El Niño\nMae El Niño yn cael ei ganfod trwy wahanol ddulliau, gan dynnu sylw at y lloerennau, bwiau arnofio a dadansoddi cefnforoedd. Mae ymchwilwyr yn barhaus yn cael data ar yr amodau ar wyneb y moroedd, yn ogystal â'r gwynt yn y parth cyhydeddol.\nSut mae'n dylanwadu ar yr hinsawdd?\nAr ôl eu datblygu, mae newidiadau sylweddol mewn tymereddau a phatrymau glawiad yn digwydd mewn sawl rhan o'r byd. Mae'r newidiadau hyn yn digwydd oherwydd effeithio ar batrymau gwynt yn yr atmosffer. Yn achos y trofannau, rhaid i'r aer sy'n codi i ffurfio cymylau glaw mewn un man symud i bwynt arall oherwydd grym disgyrchiant. Yng ngweddill y byd, y newid yn y gwynt gall hefyd achosi sychder mewn rhai corneli, neu law trwm mewn eraill.\nI wybod a deall i ba raddau y gall ddylanwadu ar yr hinsawdd fyd-eang, gadewch i ni weld beth yw ei ganlyniadau:\nCofnodion O dymheredd\nYmddangosiad afiechydon sy'n anodd eu dileu\nColled o rywogaethau anifeiliaid a phlanhigion\nnewidiadau mewn cylchrediad atmosfferig\nCyfnodau llaith iawn, pan fydd y glaw yn ddwys iawn.\nGwresogi o'r Cerrynt Humboldt.\nGostyngiad gwasgedd atmosfferig.\nTymheredd y cefnfor baja.\nCyfyngedig ffurfio cwmwl.\nBeth bynnag, cadwch hynny mewn cof nid oes dau El Niño fel ei gilydd, ac y gall newidiadau tymhorol yn ogystal â phatrymau tywydd gwahanol amrywio o achos i achos. Felly, pan fydd yn datblygu, ni ellir gwarantu y bydd yr ardaloedd yr effeithir arnynt yr un fath â'r tro diwethaf, ond y bydd tebygolrwydd uwch yn syml, ond ni fydd yn sicr y byddant yr un peth eto.\nY Plentyn »Godzilla»\nWrth i'r blaned gynhesu, yn ffafrio ymddangosiad seiclonau mwy a mwy pweruss. Mae tymereddau cynnes yn cael dylanwad uniongyrchol ar El Niño, felly heb os, mae yna rai iawn fidgety. Yn Hemisffer y Gogledd yn 2016, roedd y tymheredd yn uwch na'r arfer: ym Mhegwn y Gogledd roedd ganddyn nhw 2ºC pan fydd yr arferol yn -26ºC. Ar y llaw arall, yn Hemisffer y De ac yn benodol yn Sonora (Mecsico) cwympodd eira am y tro cyntaf mewn 33 mlynedd. Yn America Ladin, y glawogydd toreithiog yn ystod chwarter cyntaf y flwyddyn oedd prif gymeriadau'r rhan honno o'r byd.\nYn ogystal â thermomedrau, arbenigwyr hefyd roeddent yn edrych ar uchder y Cefnfor Tawel. Fel y gallwch weld yn y ddelwedd, mae'r sefyllfa yn 97 bron yn union yr un fath â'r hyn a gawsom ar ddiwedd 2015.\nYn ôl NASA, nid yw El Niño 2016 yn dangos unrhyw arwyddion o fod eisiau afradloni. Fel arfer, mae ei effeithiau i'w teimlo yn Hemisffer y Gogledd trwy gydol y gwanwyn, ond maent yn lleihau wrth i'r misoedd fynd heibio. Ond y tro hwn mae'n debygol o fod yn wahanol.\nBydd y canlyniadau i'w teimlo yn enwedig yn Ne America, ond "waeth ble rydych chi'n byw, byddwch chi'n teimlo effeithiau'r ffenomen," meddai NASA.\nYn wyneb y ffenomen hon, ni ellir gwneud llawer. Y peth gorau i'w wneud yw ceisio addasu orau ag y gallwch, a bod yn sylwgar i rybuddion tywydd er mwyn osgoi problemau.\nLlwybr llawn i'r erthygl: Meteoroleg Rhwydwaith » Ffenomena meteorolegol » Cryfder anhygoel El Niño »Godzilla»


Coleg Cambria (Consortiwm Sgiliau Canolbarth a Gogledd Cymru) yn Dathlu Adroddiad Estyn Rhagorol - Coleg Cambria\nColeg Cambria (Consortiwm Sgiliau Canolbarth a Gogledd Cymru) yn Dathlu Adroddiad Estyn Rhagorol\nColeg Iâl (Consortiwm Sgiliau Canolbarth a Gogledd Cymru), sydd bellach yn rhan o Goleg Cambria sydd newydd ei gyfuno, yw darparwr addysg ôl-16 cyntaf i gael gradd ‘rhagorol’ yn ei brofiadau addysgu a dysgu.\nFfurfiwyd Consortiwm Sgiliau Canolbarth a Gogledd Cymru, sy’n cynnwys Coleg Cambria, ITeC Wrecsam, Nacro, Gwasanaethau Hyfforddiant Myrick a Phrifysgol Glyndŵr, ym mis Medi 2010 a bellach maent wedi gosod y safon trwy gael y canlyniadau gorau i bartneriaeth dysgu seiliedig ar waith mewn arolwg Estyn hyd yma.\nDywedodd Estyn, Arolygaeth Ei Mawrhydi dros Addysg a Hyfforddiant yng Nghymru, fod ansawdd cynllunio’r hyfforddi a’r asesu gan aseswyr a hyfforddwyr yn hynod effeithiol a bod y consortiwm wedi datblygu trefniadau partneriaeth rhagorol rhwng ei aelodau.\nMae’r consortiwm yn darparu hyfforddiant mewn ystod eang o alwedigaethau sy’n adlewyrchu’r galw am hyfforddiant yn y rhanbarth; mae’r rhain yn cynnwys Peirianneg a Thechnolegau Gweithgynhyrchu, Adeiladu, Cynllunio a’r Amgylchedd Adeiledig, Rheolaeth, Gwasanaeth Cwsmeriaid a Manwerthu a Gweinyddu Busnesau. Dyfarnwyd graddfa gyffredinol “da” i Goleg Cambria (Consortiwm Sgiliau Canolbarth a Gogledd Cymru) gyda rhagolygon gwella “rhagorol”.\n“Mae’r consortiwm yn darparu ystod gynhwysfawr o raglenni ar gyfer dysgwyr, cyflogwyr a’r gymuned. Mae dysgwyr yn manteisio’n llawn ar gyfleoedd da i ddatblygu a gwella’u dysgu. Mae llawer ohonynt yn gwneud cynnydd cyflym trwy eu rhaglenni ac yn mynd ymlaen i’r lefel hyfforddi nesaf. At ei gilydd, mae ansawdd cynllunio hyfforddi ac asesu gan aseswyr a hyfforddwyr yn hynod effeithiol. Mae pob un o’r staff yn gwneud defnydd rhagorol o system gynhwysfawr y consortiwm ar gyfer olrhain cynnydd dysgwyr i gofnodi a monitro cynnydd dysgwyr. Mae’r consortiwm wedi creu effaith sylweddol wrth wella dewis ac ansawdd y ddarpariaeth ddysgu ar gyfer dysgwyr a chyflogwyr.”\nYn yr arfarniadau hyn, mae’r arolygwyr yn defnyddio graddfa bedwar pwynt sef rhagorol, da, digonol neu anfoddhaol mewn tri chwestiwn allweddol. Rhoddwyd graddfa ragorol i ddau gwestiwn a da mewn un, a chydnabuwyd cynnydd rhagorol y Consortiwm ym meysydd arweinyddiaeth a rheoli adnoddau gan Estyn.\nCymeradwyodd yr arolygwyr amgylchedd gofal a dysgu da’r consortiwm ac o ran cefnogaeth ac arweiniad, amlygodd strategaethau hynod effefithiol y consortiwm i gynnwys dysgwyr o bob cefndir ac yn benodol y modd y maent yn datblygu sgiliau llythrennedd a rhifedd trwy eu cynnwys yn eu rhaglenni. Hefyd, canmolodd yr adroddiad waith y consortiwm yn hyrwyddo’r Gymraeg a diwylliant Cymru, gyda mwyafrif y dysgwyr yn gallu dweud ymadroddion sylfaenol yn y Gymraeg a rhai’n gallu cwblhau eu hasesiad trwy gyfrwng y Gymraeg.\nMae gwerth o £9.5 miliwn i’r cytundeb presennol am gyflwyno dysgu seiliedig ar waith ac mae gan y Consortiwm tua 2,615 o ddysgwyr seiliedig ar waith sy’n cael eu hyfforddi ar raglenni wedi’u cyllido gan Lywodraeth Cymru (LlC) gyda busnesau’n amrywio o rai micro i rai rhyngwladol.\nDywedodd Ben Hipkiss, Swyddog AD gyda chwmni Kronospan:\n“Fel cwmni gweithgynhyrchu lleol blaenllaw, mae’n hanfodol bod gweithlu Kronospan yn hynod fedrus a chymwys er mwyn i ni allu cystadlu mewn marchnad fyd-eang sydd mor gystadleuol. Am nifer o flynyddoedd, mae partneriaeth hir Kronospan gyda Choleg Iâl a Choleg Glannau Dyfrdwy fel ei gilydd wedi ein cynorthwyo i ddatblygu cynlluniau prentisiaeth sydd wedi ennill gwobrau ac sy’n rhoi nifer o gyfleoedd gwych i ddatblygu gyrfaoedd y staff presennol a phobl ifanc dawnus lleol. Rydym wedi elwa ar fanteision y cynlluniau hyn trwy’r addysg, yr hyfforddiant a’r gefnogaeth heb eu hail y mae’r Consortiwm yn ei roi i’n prentisiaid. Gan gofio hynny, roeddem yn fwy na bodlon i groesawu ymweliad gan Estyn, a siaradodd gyda ni ynghylch ein profiadau. Yn dilyn y cyfuno ym mis Awst, mae Kronospan yn edrych ymlaen at gael cefnogaeth hyd yn oed yn well gan Goleg Cambria ac rydym yn siwr y bydd y Consortiwm yn parhau i’n cynorthwyo i wella sgiliau ein gweithlu prersennol yn ogystal â chael rhan flaenllaw wrth ddatblygu nifer ein prentisiaid yn y dyfodol.” Meddai Dafydd Williams, Prentis mewn Peirianneg gyda Kronospan:\n“Cefais amser wrth fy modd yng Ngholeg Cambria Iâl Ffordd y Bers. Treuliais ddwy flynedd yn y coleg ac roedd yr athrawon yn rhagorol. Cafodd y Gymraeg ei hannog trwy gydol y cwrs, ac ymdriniwyd ag unrhyw broblem yn effeithiol ac effeithlon. Wedi astudio yn llawn amser ac fel myfyriwr diwrnod astudio, cefais lawer o wybodaeth a phrofiad yn ystod fy nghyfnod yn y coleg eithriadol hwn.”\nDywedodd Michael Williams, Aelod Arweiniol dros Ddysgu Gydol Oes:\n“Mae hwn yn ganlyniad penigamp nid yn unig i Gonsortiwm Sgiliau Canolbarth a Gogledd Cymru, ond i addysg ôl-16 yn gyffredinol.”\nYchwanegodd John Davies, Pennaeth Dysgu Gydol Oes Cyngor Bwrdeistref Sirol Wrecsam:\n“Hoffwn longyfarch pob un o aelodau perthnasol y consortiwm. Yn ddiamheuol, mae dysgwyr a chyflogwyr yn manteisio ar ddarpariaeth sydd o ansawdd mor uchel. Mae’n foddhaus nodi bod y cysylltiadau rhwng Cyngor Wrecsam a’r Consortiwm, trwy ITeC Wrecsam, yn parhau i gryfhau’r ddarpariaeth gyffredinol yn lleol.”\nMeddai Brian Dunlop, Prif Weithredwr Gwasanaethau Hyfforddiant Myrick:\n“Mae Hyfforddiant Myrick yn hynod o falch o fod yn rhan o’r consortiwm llwyddiannus hwn. Fel sefydliad bychan, profodd arwain ar ansawdd a chynnwys cyflogwyr yr hyn y gall consortiwm democrataidd da ei gyflawni ac fel sefydliad bach wedi’i arwain gan gyflogwyr, rydym yn falch iawn o fod yn rhan o Gonsortiwm Sgiliau Canolbarth a Gogledd Cymru.”\nAtegodd yr adroddiad:\n“Mae uwch reolwyr y consortiwm wedi gwneud cynnydd rhagorol o ran gosod a sefydlu gwerthoedd a nodau clir wrth gyflwyno eu contract dysgu yn y gwaith. Mae rhagolygon gwella’r Consortiwm yn rhagorol oherwydd mae gan yr uwch dîm rheoli strategaeth a gweledigaeth glir o’r hyn y mae angen i’r consortiwm ei wneud i gyflawni rhagoriaeth ym mhob agwedd ar ei waith. Mae wedi datblygu ansawdd rhagorol mewn addysgu, hyfforddi ac asesu.” Dywedodd Jasbir Dhesi, Dirprwy Bennaeth / Dirprwy Brif Weithredwr Coleg Cambria a chyn-Bennaeth Coleg Iâl: “Mae’r broses arolygu bob amser yn hynod o rymus ac rwyf wrth fy modd bod gwaith caled a safonau uchel ein dysgwyr, staff y consortiwm a’r partneriaid yn y gweithle yn cael ei gydnabod yn llawn yn yr adroddiad hwn.\nRwy’n falch iawn bod y Consortiwm yn gosod y safonau i ddysgu seiliedig ar waith yng Nghymru ac mae canlyniadau’r arolwg yn cadarnhau ymroddiad a phenderfyniad pob un sy’n rhan o’r gwaith. Yn benodol, rwy’n falch bod yr arolwg wedi amlygu gallu’r consortiwm i sicrhau y diwellir anghenion cyflogwyr, bod sgiliau llythrennedd a rhifedd yn cael eu cynnwys a’u sefydlu i eneteg y bartneriaeth a bod y consortiwm yn y pen draw wedi rhoi gwell dewis o raglenni i’r dysgwyr a chyfoethogi eu profiadau dysgu. Mae wedi bod yn bleser pur cydweithio gydag arweinwyr, staff a chyflogwyr ledled y consortiwm; mae eu brwdfrydedd a’u hangerdd wedi cyfrannu at sicrhau bod pob dysgwr yn cael y cyfle i wneud y gorau o fewn eu gallu.”\nYchwanegodd David Jones, Pennaeth a Phrif Weithredwr Coleg Cambria:\n“Gosododd y consortiwm o dan arweiniad Coleg Iâl safon newydd o ran llwyddiant mewn dysgu seiliedig ar waith yng Nghymru. Mae’n adeiladu ar y graddau arolwg a gafodd Coleg Glannau Dyfrdwy ym mis Chwefror 2012 ac yn eu gwella ymhellach. Mae hyn yn rhoi Coleg Cambria mewn sefyllfa gref wrth symud ymlaen. Carwn ddiolch i Dhesi, holl bartneriaid y consortiwm a phawb a oedd yn rhan o’r arolwg, a’u llongyfarch ar gael canlyniadau mor rhagorol a sector-arweiniol. Rydym yn falch iawn o’r llwyddiant hwn.” Tags: Consortiwm Sgiliau Canolbarth a Gogledd Cymru, Dathlu Adroddiad Estyn Rhagorol, estyn Rhannu


Beiciau beiciau modur eraill, gweithgynhyrchwyr beiciau modur personol | Nicot\nGartref > Cynhyrchion > Beiciau Beiciau Modur Eraill\nBeiciau modur personol trwy Nicot, megis, beiciau antur, sportbikes, crefftwr, chwaraeon deuol, beiciau baw, supermotos, ac ati. Dyma rai o'r nifer o dermau a ddefnyddiwn wrth ddisgrifio'r mathau oBeiciau Beiciau Modur rydym yn reidio. Un o'r pethau gwych am feiciau modur yw y gall newidiadau i'w dyluniad effeithio yn sylweddol ar y ffordd y maent yn perfformio. Mae hyn wedi silio nid yn unig catalog ôl-farchnad anhygoel ar gyfer pob beic o dan yr haul ond mae wedi annog brandiau i greu beiciau gan ein bod erioed wedi gweld o'r blaen.\nMae hynny i gyd wedi newid, a heddiw mae tunnell o wahanol fathau o ddosbarthiadau beiciau modur, gyda llawer o'r rhai sy'n cael eu cafeatau a'u his-adrannau eu hunain. Mae termau rydym yn tueddu i ddefnyddio yn aml wrth siarad am feiciau neu ar safleoedd fel hyn, ac mae llawer ohonoch wedi bod yn gofyn am ychydig o esboniwr, felly dyma ni'n mynd.


Straen Màs Critigol - Straen Hadau - Ymgynghorydd Hadau\nMàs Critigol poeth\nYsgrifenwyd gan Gobo Mehefin 11, 2015\n7380 0 1 0 0 0\nBanc Hadau Swmp\nFersiwn ardderchog o hen frîd a elwid unwaith yn Big Bud. Mae hyn yn hanfodol ar gyfer y cyltwr sy'n mynnu cynnyrch uchel gyda charreg yr un mor uchel. Dyma'r planhigyn trymaf sy'n cael ei gynhyrchu ar hyn o bryd ar gyfer ffermwyr masnachol a chnydau awyr agored, sy'n debyg i ymwthiad organau gwrywaidd gwrywod mawr. Oherwydd ei waith adeiladu blodau trwm, gall fod yn agored i lwydni os yw'r arwynebedd tyfu yn rhy uchel gyda lleithder. Felly, rhybuddiwch, cynhaeaf ar amser !!! Mae ganddo achau genetig sy'n deillio o Afghani trwm iawn ynghyd â'r Skunk # 1 gwreiddiol.\nByddai cynnyrch disgwyliedig y tu mewn yn realistig ar gram 650-750 y metr sgwâr yn fwy o bosibl i'r amaethwyr profiadol? Os ydych chi'n meithrin yr awyr agored yna disgwyliwch gynaeafu ym mis Medi ar gyfer hemisffer y gogledd ac erbyn mis Mawrth ar gyfer y rhai yn hemisffer y de.\nGeneteg: Afghan x Skunk #1\nAmrywiaeth: Indica yn bennaf\nTHC: Uchel Iawn\nBlodeuo Amser: 6 - wythnos 8\nMis y Cynhaeaf: Medi / Hydref


Gŵyl Gŵyr – O ddydd Llun 1 Gorffennaf tan ddydd Sadwrn 13 Gorffennaf 2019\n@TravelineCymru RT *** SERVICE UPDATE *** The 34 service will now operate via Skewen to St Christophers and follow the 38 route to Ll… https://t.co/6f7lbtHimD\n@TravelineCymru RT As part of their ‘Be Safe, Be Seen’ campaign with @NationRadio, @TravelineCymru are working to help children and yo… https://t.co/UmIKODWAP1\n@TravelineCymru RT Yn rhan o’i ymgyrch ‘Byddwch yn Amlwg, Byddwch yn Ddiogel’ gyda @NationRadio, mae @TravelineCymru wrthi’n helpu pla… https://t.co/P3SJRJyyWl\n@TravelineCymru RT #Blackwood Service update: Due to congestion around the Coryton Interchange, we are seeing delays of around 20 minu… https://t.co/pFBDIw44ah\nMae Gŵyl Gŵyr wedi bod yn un o uchafbwyntiau calendr cerddoriaeth Cymru ers dros 40 mlynedd. Rhwng 1 ac 13 Gorffennaf dewch i ymuno â cherddorion o fri rhyngwladol mewn eglwysi hynafol ar draws y rhan hon o’r de-orllewin, sydd mor eithriadol o brydferth.\nCaiff yr ŵyl eleni ei hagor gan y London Conchord Ensemble yn Eglwys San Pedr ddydd Llun 1 Gorffennaf. Hwn fydd eu cyngerdd cyntaf yn ystod eu cyfnod o dridiau yn ardal Gŵyr, a byddant yn perfformio darnau clasurol eiconig megis Pumawd Brahms i’r Piano. Bydd Christian Li, a ddaeth yn gydradd 1af yng Nghystadleuaeth Ffidil Menuhin yn 2018, yn perfformio ochr yn ochr â Gordon Back (Cyfarwyddwr Artistig yr ŵyl) ddydd Iau 4 Gorffennaf. Li yw enillydd ieuengaf erioed Cystadleuaeth Ffidil Menuhin, ac mae wedi bod yn amlwg ar y llwyfan rhyngwladol byth ers hynny.\nI ddathlu noson olaf yr ŵyl ymunwch â Chôr Caerdydd, Cerddorfa Siambr Cymru ac unawdwyr a fydd yn cynnwys y delynores Catrin Finch wrth iddynt berfformio cerddoriaeth a gyfansoddwyd ac a arweinir gan noddwr yr ŵyl, Syr Karl Jenkins. Caiff y gala hon i ddathlu pen-blwydd Syr Karl Jenkins ei chynnal yn Eglwys y Santes Fair, Abertawe.\nEwch i wefan Gŵyl Gŵyr i gael gwybod mwy am y rhaglen o ddigwyddiadau a gynhelir drwy gydol yr ŵyl ac i brynu eich tocynnau.\nBydd yr ŵyl yn cael ei chynnal mewn lleoliadau ar draws ardal Gŵyr.


Hanes Project Mozilla — Mozilla\nHanes Project Mozilla\nCafodd project Mozilla ei greu yn 1998 gyda ryddhau cod ffynhonnell casgliad rhaglenni porwr Netscape. Y bwriad oedd harneisio grym creadigol miloedd o raglenwyr ar y Rhyngrwyd a chreu lefelau uchel o arloesedd ym myd porwyr. O fewn y flwyddyn gyntaf, roedd aelodau cymunedol newydd o bob rhan o'r byd wedi cyfrannu swyddogaethau newydd, gwella'r nodweddion presennol ac wedi cymryd rhan yn rheoli a chynllunio'r project ei hun.\nDrwy greu cymuned agored, roedd project Mozilla project wedi dod yn fwy nag unrhyw un cwmni. Roedd aelodau cymunedol wedi ymuno yn y gwaith ac ymestyn hyd a lled amcan gwreiddiol y project yn lle gweithio ar borwr nesaf Netscape, dechreuwyd creu amrywiaeth o borwyr, offer datblygiadol ac ystod o brojectau eraill. Cyfrannodd pobl i Mozilla mewn ffyrdd gwahanol ond roedd pawb yn frwdfrydig am greu meddalwedd rhydd fyddai'n caniatáu i bobl gael dewis o'u profiad ar y we.\nAr ôl ychydig o flynyddoedd o ddatblygiad, cafodd Mozilla 1.0 ei ryddhau yn 2002. Roedd y fersiwn yma'n cynnwys lawer o welliannau i'r porwr y rhaglen e-bost a rhaglenni eraill o fewn y casgliad, ond doedd dim llawer y ei ddefnyddio. Erbyn 2002, roedd dros 90% o ddefnyddwyr y Rhyngrwyd yn defnyddio Internet Explorer. Doedd dim llawer wedi sylwi ar y pryd ond ryddhawyd y fersiwn cyntaf o Phoenix (Firefox yn ddiweddarach) gan aelodau cymuned Mozilla gyda, nod o ddarparu'r profiad pori gorau posib i'r nifer mwyaf o bobl.\nYn 2003 creodd project Mozilla y Mozilla Foundation, corff dim-er-elw annibynnol yn cael ei gynnal gan gyfranwyr unigol a nifer o gwmnïau. Parhaodd y Mozilla Foundation y gwaith o gynnal y gwaith o ddydd i ddydd a hefyd y gwaith o hyrwyddo bod yn agored, dyfeisgar a chyfle ar y we. Gwnaeth hynn drwy ryddhau meddalwedd fel Firefox a Thunderbird ac ehangu i feysydd newydd fel darparu grantiau i gefnogi gwelliannau mynediad i'r we.\nCafodd Firefox 1.0 ei ryddhau yn 2004 a daeth yn llwyddiant mawr - mewn llai na blwyddyn cafodd ei lwytho i lawr dros 100 miliwn gwaith. Mae fersiynau newydd o Firefox wedi cael eu rhyddhau yn rheolaidd ers hynny ac mae'n dal i greu cynnwrf. Mae poblogrwydd Firefox wedi dod â dewis nôl i ddefnyddwyr. Mae ailgychwyn cystadleuaeth wedi cynyddu arloesedd a gwella'r rhyngrwyd i bawb.\nYn 2013, caf0dd Mozilla Firefox OS ei ryddhau i amlygu grym llawn y We ar ffonau clyfar ac unwaith eto gynnig rheolaeth a dewis i genhedlaeth newydd o bobl sy'n dod ar-lein.\nHefyd, dathlodd Mozilla ei 15fed pen-blwydd yn 2013. Mae'r gymuned wedi dangos fod cwmnïau yn gallu manteisio dwy gydweithredu mewn projectau cod agored a bod cynnyrch defnyddwyr rhagorol yn gallu cael eu cynhyrchu fel meddalwedd cod agored. Mae mwy o bobl nag erioed yn defnyddio'r Rhyngrwyd ac yn ei brofi yn eu hiaith eu hunain. Mae cwmni cynaladwy wedi ei greu sy'n defnyddio peirianwaith y farchnad i gynnal ymgyrch mantais gyhoeddus ac mae'r model wedi ei ddefnyddio gan eraill i greu cyrff agored, tryloyw a chydweithredol mewn ystod eang o feysydd.\nMae'r dyfodol yn llawn her a chyfle fel y rhai yn ein gorffennol. Does dim sicrwydd y bydd rhyngrwyd yn para'n agored, yn hwyl nac yn ddiogel. Bydd Mozilla'n parhau i ddarparu cyfle i bobl i fynegi eu hunan a siapio eu bywyd ar-lein. Wrth gwrs, nid ni yw'r unig rai sy'n gwneud hyn. Mae cymuned Mozilla, ynghyd â phrojectau cod agored arall a chyrff mantais cyhoeddus, yn bodoli dim ond oherwydd y bobl sy'n ymwneud â gwireddu ein hamcanion ar y cyd. Os hoffech chi ymuno â'n hymgyrch, ymunwch.\nAm rhagor o wybodaeth am hanes Mozilla, gwelwch y canlynol:\nNodau Tudalen Mozilla\nLlinell Amser Project Mozilla\nBanc Cof Digidol Mozilla\nHanes Firefox a Phosteri Mozilla (ar gael yn Saesneg a Japanëeg)\nIaith Iaith Afrikaans Bosanski Català Maya Kaqchikel Čeština Cymraeg Deutsch Dolnoserbšćina English (Canadian) English (British) English Español (de Chile) Español (de México) Euskara فارسی Français हिन्दी (भारत) Hornjoserbsce Interlingua Italiano 日本語 Taqbaylit ខ្មែរ 한국어 Lietuvių Nederlands Norsk nynorsk ਪੰਜਾਬੀ (ਭਾਰਤ) Português (do Brasil) Português (Europeu) Română Русский slovenčina Soŋay Shqip Svenska Українська Oʻzbek tili 中文 (简体) 正體中文 (繁體)


'Quite Early One Morning' (1945) - Rhan 2 - DylanThomas.com\nHome › Blog › ‘Sea-spying windows’ and ‘smoky ship-pictured bars’: Dylan Thomas’ ‘Quite Early One Morning’ (1945) Rhan 2\nChris Williams Bostio ar 20 Medi 2017 Postiwyd yn Blog\nPan adawon ni ran gyntaf y blog hwn, ‘Quite Early One Morning’, roedden ni’n ymhyfrydu yn sylwadau digrif Dylan am Geinewydd a thrigolion llonydd y dref. Ar ôl ychydig, mae’r darllediad yn mabwysiadu naws hiraethus sy’n dangos ei fod wedi diflasu ar y byd, ac rydyn ni’n clywed am ddihangfa yr adroddwr o fywyd y ddinas i lonyddwch gorllewin Cymru. Mae’r adroddwr yn mynegi ei deimladau wrth grwydro’r strydoedd, ‘fresh or stale from the city where [he] worked for [his] bread and butter wishing it were laver-bread and country salt butter yolk-yellow’. Rydyn ni’n clywed ganddo, ‘a stranger come out of the sea’, sy’n teimlo’n fwyfwy dilyffethair a rhydd wrth iddo fynd. Mae’n diosg ‘weed and wave and darkness with each step’ ac rydyn ni’n deall ei fod wedi’i eni o’r newydd yn y dirwedd chwedlonol sy’n cael ei chreu wrth i ni wrando.\nMae’r weledigaeth arallfydol hon yn cael ei chreu drwy nifer o dechnegau: o gyferbynnu’r ardal hon sy’n wynebu’r môr ar ymyl y byd â’r ddinas fawr; gosod y cyflyrau o gysgu ochr yn ochr â bod yn effro, sy’n datgelu’r lleoedd posib y mae ei gymeriadau pob dydd yn breuddwydio amdanyn nhw; i ddefnydd celfydd Dylan o’i dreftadaeth ieithyddol ddwyieithog ei hun (er enghraifft, mae’n defnyddio’r gair ‘Parchedig’, gair Cymraeg ar gyfer gweinidog y dref, ac rydyn ni’n cydnabod pwysigrwydd delwedd reolaidd y môr fel rhywbeth sy’n ‘siarad Cymraeg’ neu’n ‘ddwyieithog’).\nYn yr un modd, mae deuoliaethau — sy’n cael eu sefydlu drwy ddelweddau canolog amser a’r môr — wrth wraidd darllediad Dylan. Mae’n ymddangos bod arferion y ‘cliff-perched town at the far end of Wales’ yn aros yn ddigyfnewid ac mae’r gwrandäwr yn canfod natur ‘dragwyddol’ amser — sy’n cael ei phersonoli gan gyfarfod yr adroddwr â’r ‘old counter of the heartbeats of albatrosses’ (Tad Amser), sy’n gwisgo gŵn nos ac yn dal awrwydr a phladur. Ar yr un pryd, mae’r ‘bilingual sea’ y mae’r adroddwr ei hun wedi dod ohono’n symud o hyd — ‘tar-black howling and rolling’ un eiliad ac yna ‘still and green as grass’ yr eiliad nesaf. Mae’n byrlymu â lleisiau niferus sy’n ymddangos ac yn diflannu drwy niwl y bore. Yn ogystal â braslun o Geinewydd, mae ‘Quite Early One Morning’ hefyd yn cyflwyno sensitifrwydd Dylan i fyd pobl a’i ymdeimlad o hunaniaeth yn ei holl amwysedd, gyda’i holl freuddwydion tanddaearol.\nSwydd flaenorol yw ‹ ‘Sea-spying windows’ a ‘smoky ship-pictured bars’: ‘Quite Early One Morning’ (1945) gan Dylan Thomas\nSwydd nesaf yw Gwobrau Amgueddfa Fwyaf Addas i Deuluoedd 2017 #FFMA17 ›


Gwnewch rywbeth gwych - University of South Wales\nFel gwirfoddolwr alumni, mae rhannu eich amser, profiadau ac arbenigedd gyda myfyrwyr a chyd-raddedigion yn ffordd wych o roi yn ôl i PDC.\nNid oes angen i'ch perthynas â'r Brifysgol ddod i ben wrth raddio, a thrwy ymuno â'r Rhaglen Gwirfoddoli Alumni mae eich cefnogaeth yn cyfrannu at lwyddiant a bywiogrwydd ein profiad myfyrwyr, ymchwil a mentrau cymunedol.\nAm roi yn ôl i PDC ond ddim yn siŵr ble i ddechrau? Rydym yn hapus i’ch tywys trwy’r ystod o opsiynau gwirfoddoli sydd ar gael a sut orau i ddefnyddio’ch amser i ysbrydoli ein cymuned.\nMae yna le i bawb yn y Rhaglen Gwirfoddoli – p’un a oes gennych chi ddim ond ychydig funudau i’w sbario neu’n gallu ymrwymo cwpl o oriau o’ch amserlen. Efallai eich bod chi dramor ac y byddech chi’n awyddus i gyflawni o bell? Neu, efallai eich bod chi’n byw yma yn Ne Cymru ac y byddech chi’n hapus i ymweld â ni ar y campws pan fydd hi’n ddiogel gwneud hynny?\nNid yw’n llif o werth unffordd ychwaith, gan fod gwirfoddolwyr alumni mewn busnes yn adrodd yn ôl yn rheolaidd ar fanteision croesawu talent myfyrwyr i’w sefydliad.\nMae cynnig cyfleoedd lleoliad wedi fy ngalluogi i dyfu’r cwmni a chodi ei broffil. Rwy’n ymfalchïo hefyd fy mod yn cefnogi myfyrwyr drwy ehangu eu hamrywiaeth o sgiliau proffesiynol ar yr un pryd.\nSam Padget (BA (Anrh) Ffotonewyddiaduraeth, 2017) Cyfarwyddwr, 74 Productions\nDewch i gwrdd â Sophie Simmonds (BSc Gwyddorau Meddygol, 2017) a dderbyniodd Wobr Alumni am Ysbrydoli’r Genhedlaeth Nesaf yn 2017 am ei gwaith yn gwirfoddoli gyda’r Gymdeithas Paratoadau Meddygol. “Mae’n bwysig i roi yn ôl i Brifysgol a roddodd gymaint i mi.”\nCwpl o eiliadau i’w sbario\nNeidiwch i gyfryngau cymdeithasol PDC a rhannwch ein newyddion neu fentrau diweddaraf gyda’ch rhwydwaith.\nPum munud rhydd yn eich amserlen\nCofrestrwch swyddi gwag eich cwmni ar ein bwrdd swyddi ar-lein neu efallai anfonwch air i gynnig cefnogaeth noddi ar gyfer gweithgareddau sydd ar ddod.\nGallwch ymrwymo am gwpl o oriau\nCofrestrwch i ddod yn siaradwr gwadd ac ymunwch â ni ar-lein ar gyfer un o’n sgyrsiau gyrfa a helpu i ysbrydoli myfyrwyr cyfredol a chyd-raddedigion gyda’ch taith broffesiynol.\nRydych chi’n hapus i gymryd peth amser o’ch diwrnod o bryd i’w gilydd\nCofrestrwch eich diddordeb i ymwneud â phwyllgorau llywodraethu neu camwch ymlaen i helpu ein tîm recriwtio rhyngwladol mewn ffair yn y wlad sydd ar ddod.\nHoffech chi gefnogi mentrau dros amser\nGadewch inni wybod yr hoffech ymuno â ni fel mentor neu ddod yn gydlynydd aduniad ar gyfer eich rhanbarth lleol neu grŵp dosbarth.\nRydych chi’n awyddus i gael eich busnes neu’ch man gwaith i gymryd rhan yn y Rhaglen\nHwyluswch interniaethau neu leoliadau gwaith yn eich sefydliad neu camwch ymlaen i rannu eich profiad entrepreneur neu syniadau buddsoddi Angel.\nRydych chi’n agored i awgrymiadau\nGadewch inni archwilio sut arall yr hoffech chi baru’ch sgiliau â chyfleoedd wrth iddynt godi. Allech chi fod yn gynorthwyydd diwrnod graddio nesaf neu’n gyfrannwr cylchgrawn alumni?\nDarganfyddwch fwy am wirfoddoli yn PDC: a chysylltwch â Lois Williams, Swyddog Gwirfoddoli Alumni i gychwyn ar eich taith gwirfoddoli. lois.williams@southwales.ac.uk


Cerddorion a Covid: Blwyddyn anodd - BBC Cymru Fyw\nGydag ail gyfnod clo ar droed, sut mae cerddorion Cymru wedi bod yn ymdopi? Daeth Al Lewis, Kizzy Crawford a Gwilym Bowen Rhys at ei gilydd am sgwrs efo'r darlledwr Huw Stephens i drafod yr heriau hyd yma, beth sydd ganddyn nhw ar y gweill a beth mae'n nhw'n ei feddwl o'r drafodaeth ddiweddar am 'ailhyfforddi'.\nimage copyrightFRANCESCA JONES\nimage captionBu rhaid i Al Lewis ganslo taith oedd wedi gwerthu allan oherwydd Covid-19\nHuw Stephens: Croeso i chi gyd. Nawr, Al, ti wedi bod adref yng Nghaerdydd ac un o'r pethau wnes di dros y cyfnod clo oedd gig ar y stryd. Wnaeth hwnna ddechrau fel rhywbeth cymunedol, do fe?\nAl Lewis: Do. Felly roedd cymydog i mi, Eoghan Walsh, neu Wally mae pobl yn ei alw fo, wedi dod i fyny efo'r syniad 'ma o jest canu cwpl o ganeuon bob nos Wener am tua 6:30 a'i roi o ar y we fel bod pobl yr ardal yn medru ymuno. Agor eu ffenestri, agor eu drysau cefn a chyd-ganu. Roedden ni gyd yn dewis caneuon adnabyddus iawn fel fod pawb yn eu adnabod nhw. Jest ein bod ni'n gallu gwneud rhywbeth efo'n gilydd ymysg diflastod y lockdown a rhoi gwên ar wynebau pobl.\nA dyna'r peth, ife, Kizzy? Ni ym mis Hydref nawr ac mae'n teimlo fel bod popeth wedi bod yn mynd ymlaen mor hir. Ond i edrych am yr ochr bositif i ddechre'r sgwrs heddiw roedd Al yn sôn am y gymuned yn dod at ei gilydd. Beth mae e fel, yn Aberfan, lle ti'n byw?\nKizzy Crawford: Fi'n lwcus, fi'n gweithio ar hyn o bryd, ar brosiect 'da grŵp o fenywod yng Nghaerdydd. Mae popeth ar-lein obviously ar draws Zoom a WhatsApp a pethe. Felly fi'n teimlo fel bo' fi dal yn rhan o bethe fel pan doedd hi ddim yn Covid. 'Sdim lot o bethe difyr yn Aberfan ei hun ond mae teulu fi'n byw fan hyn. Mae chwaer fi, Eady, yma a ni'n gweithio gyda'n gilydd.\nMae'r cysylltiad na gyda phobl a gweld pobl yn rheolaidd, Gwilym, yn bwysig i chi fel cerddorion dw i'n cymryd? Achos fel arfer fysech chi'n cwrdd lan mewn gigs neu mewn digwyddiadau byw o ryw fath? Dydy rheiny ddim yn digwydd felly wyt ti'n gallu uniaethu gyda be' mae Kizzy yn dweud o ran bod dal bod yn rhan o brosiectau ac o groups a gwneud pethe ar Zoom?\nGwilym Bowen Rhys: Bendant. Wel, dydy o byth yn mynd i fod mor neis â gwneud petha' wyneb yn wyneb. Wnaethon ni filmio rhyw raglen jest dros fis yn ôl i S4C, a bob dim yn amlwg wedi'i space-io allan a dyna'r tro cynta' i ni weld lot o bobl yn y cnawd. Ac 'roedd o mor neis jest cael chat efo pobl. Ond fel ti'n dweud, mae 'na lot o betha' yn bosib ar y we.\nimage copyrightGwilym Bowen Rhys\nimage captionMae Gwilym yn adnabyddus fel cerddor gwerin yn ogystal ag fel aelod o'r bandiau Plu ac Y Bandana.\nMae'n ddiddorol clywed eich tri ohonoch yn siarad am sut chi wedi addasu. Ydy hynny'n meddwl felly bo chi ddim yn cymryd 'cyngor' y llywodraeth Prydeinig ac yn bwriadu ailddysgu crefft wahanol. O be fi'n ddeall chi ddim yn mynd i roi lan cerddoriaeth a dysgu sut i fod yn astrophysicists? Cywirwch fi os fi'n wrong! Gwilym?\nGwilym: Ti yn wrong! Dw i wedi arallgyfeirio... ha ha! Wel, un o'r pethau dw i wedi bod yn ei wneud yn ystod lockdown ydy dysgu ieithoedd a ballu. Ac mae o wedi rhoi amser i mi feddwl "Reit, sut fedra i helpu?" So, dw i wedi dechrau, wel, ar ddyddiau cynnar iawn iawn gwneud fideos i bobl sy'n dysgu Cymraeg. Ond cerddoriaeth ydy fy mhrif alwad i a fyswn i'm isio fo unrhyw ffordd arall.\nA beth amdanat ti, Kizzy? Mae'n siŵr bo' ti wedi gweld pobl yn ystyried eu opsiynau yn y diwydiant creadigol. Beth oeddet ti'n meddwl pan nes di weld yr awgrym yma bod angen i bobl creadigol, fel ti, i newid eich trywydd?\nKizzy: Na, sai'n cytuno 'da fe. Dw i'n credu mewn dilyn dy galon a beth ti'n meddwl ti'n dda yn gwneud. Dw i'n gwybod bo' fi'n gallu creu cerddoriaeth. Fi'n gallu cynhyrchu, perfformio - dyna be' fi mo'yn gwneud. So, fi'n mynd i barhau i wneud hynna. 'Sneb yn mynd i ddweud wrtha' i 'mod i methu gwneud hwnna.\nWyt ti'n teimlo fod 'na gefnogaeth wedi bod i ti te, Kizzy? Fel rhywun sy'n barod wedi gwneud enw i ti dy hun ac yn rhyddhau cerddoriaeth ac yn ei wneud yn broffesiynol ac yn llwyddiannus. Wyt ti'n teimlo bod 'na gefnogaeth wedi bod gan yr awdurdodau?\nKizzy: Ie, dw i'n meddwl fi wedi cael cefnogaeth.\nGa' i ofyn gan bwy? Achos yn aml ry'n ni'n sôn am y pethau 'ma ac mae'n gallu bod yn vague. Fydde hi'n ddiddorol clywed gan y tri ohonoch chi o le mae'r grants a'r arian wedi dod?\nKizzy: O ran pobl self-employed, fi'n gwybod bod 'na grants yn dod gan HMRC. Mae hwnna wedi bod yn help mawr. A wedyn jest cefnogaeth sydd ddim i'w wneud gydag arian. Fi wedi cael cefnogaeth o'r teulu, gan fy asiant, o bobl mewn cwmnïau fi'n gweithio gyda mewn awtistiaeth. So mae 'na gefnogaeth mas yna. Y challenge weithiau yw jest edrych amdano fe ac i gysylltu gyda'r bobl yna.\nimage copyrightKizzy Crawford\nimage captionMae Kizzy Crawford wedi defnyddio'r cyfnod clo i greu albwm cyfangwbl Gymraeg am y tro cyntaf.\nFel cerddorion, yn amlwg, chi wedi arfer gweithio mewn meysydd eraill a gyda'ch talentau eraill. Al, beth oedd dy ymateb di i'r awgrym fod pobl creadigol yn edrych ar bosibiliadau o ennill eu bywoliaeth mewn meysydd eraill? Sut oedd hwnna'n gwneud i ti deimlo fel rhywun sydd wedi adeiladu dros flynyddoedd dy grefft?\nAl: Dw i'n meddwl ei fod o'n eitha hurt i beidio sylweddoli ein bod ni fel cerddorion yn gorfod bod yn i greu'r celf 'dan ni'n greu. Dydy o ddim yn fater o jest sgwennu cân a'i chanu hi. Mae 'na gymaint o elfennau gwahanol: ei chynhyrchu hi, ei recordio hi, a wedyn ei hyrwyddo hi a'i hysbysebu hi a wedyn mynd allan a'i pherfformio hi. Dydy o ddim fel mai 'mond un dimensiwn sydd i'r hyn 'dan ni'n wneud. 'Dan ni'n barod yn aml-dalentog. 'Dan ni'n barod yn bobl hyblyg yn y ffaith ein bod ni'n gorfod addasu ein sgiliau ni. Felly dw i'n meddwl roedd o bach yn hurt i weld hynny yn y cyfryngau oherwydd dw i'n meddwl 'dan ni fel diwydiant yn rhai o'r bobl efo'r mwyaf o sgiliau gwahanol sy'n bodoli.\nYdy e'n pryderu ti pan ti'n gweld pethe fel 'na yn dod gan Lywodraeth Prydain? Ydy e'n 'neud i ti bryderu am ddyfodol y diwydiant? Achos mae 'di bod yn flwyddyn hir heb eich proffesiwn chi yn gwneud be' chi fel arfer yn 'neud. Sut ti'n teimlo am flwyddyn nesa?\nAl: Dw i'n meddwl, fel pobl, mae pobl yn y celfyddydau yn bobl gobeithiol. Dw i'n berson gobeithiol a dw i'n gobeithio bod flwyddyn nesa yn mynd i fod yn flwyddyn llewyrchus i ni. Oherwydd bydd gymaint o bobl a fydd wedi colli y celfyddydau yn gyffredinol a cherddoriaeth byw y byddan nhw'n dod allan i'n cefnogi ni.\nGwilym: O'n i'n meddwl hynna de, os fysa'r artistiaid 'ma i gyd wedi dilyn y cyngor 'ma a chwilio am rywbeth arall. Be' fyddai gwleidyddion yn ei wneud yn eu amser sbâr? 'Sa 'na ddim miwsig i'w fwynhau, 'sa 'na ddim ffilms a theledu, 'sa actorion i gyd tu ôl i sgrins. Mae bob dim mae pobl yn gwneud pan dydyn nhw ddim yn gweithio yn ddibynol ar bobl greadigol. Beth sy'n cyfoethogi bywyd de? Y pethau creadigol.\nGallwch wrando ar y sgwrs gyfan ar raglen Byd Huw Stephens ar BBC Radio Cymru.\nmedia captionSut mae Kizzy Crawford, Al Lewis a Gwilym Bowen Rhys wedi ymdopi â Covid-19?


Llywodraeth Cymru | Arddangos y gorau o sector adeiladu Cymru yn Dubai\nArddangos y gorau o sector adeiladu Cymru yn Dubai\nHafan > Newyddion > Rhyngwladol > 2015 > Arddangos y gorau o sector adeiladu Cymru yn Dubai\nBydd taith fasnach aml-sector gan Lywodraeth Cymru yn cychwyn o Faes Awyr Caerdydd y penwythnos hwn gyda deg i bymtheg o gwmnïau yn arddangos yn The Big 5 – y sioe fasnach fwyaf ar gyfer y sector adeiladu yn y Dwyrain Canol.\nDydd Gwener 20 Tachwedd 2015\nMae’r diwydiant adeiladu yn ffynnu ledled y rhanbarth, yn enwedig yn Dubai, Abu Dhabi, Saudi Arabia a Qatar, gyda mwy o brosiectau mawr wedi’u cynllunio yn ystod y ddegawd nesaf.\nMae disgwyl i dros 80,000 o bobl fynychu’r digwyddiad, ac mae’r sioe fasnach hon (21-27 Tachwedd) yn rhoi cyfle gwych i gwmnïau o Gymru arddangos eu cynnyrch a’u gwasanaethau, a manteisio ar gyfleoedd newydd i allforio i’r rhanbarth.\nYr Emiraethau Arabaidd Unedig yw marchnad allforio fwyaf Cymru ar hyn o bryd, sydd werth dros £1.2 biliwn i economi Cymru. Mae rhagor o deithiau masnach gan Lywodraeth Cymru wedi’u cynllunio ar gyfer yr ychydig fisoedd nesaf, gan gynnwys Arab Health a Gulf Food.\n“Gyda’i heconomi sy’n ffynnu, mae Dubai yn farchnad hynod ddeniadol a fwyfwy pwysig i Gymru, yn enwedig gan ei bod hefyd yn ganolfan bwysig i ddosbarthu cynnyrch ledled y Dwyrain Canol.\n“Fel Llywodraeth sydd o blaid busnesa, rydym yn cydnabod pwysigrwydd allforio ac mae ein teithiau masnach dramor wedi’u teilwra i helpu busnesau i fanteisio i’r eithaf ar bob cyfle a ddaw.\n“Mae’r daith fasnach hon yn rhoi’r platfform delfrydol i gwmnïau o Gymru sy’n gweithredu ar draws nifer o’n prif sectorau, i arddangos eu cynnyrch a’u gwasanaethau ar lwyfan rhyngwladol, ac i fanteisio ar y cyfleoedd niferus i wneud busnes yn y Dwyrain Canol.”\nUn o’r cwmnïau o Gymru sy’n arddangos ar lwyfan Cymru yw Zip-Clip. Mae’r cwmni’n cynhyrchu systemau crog o safon uchel iawn i’r diwydiant adeiladu, ac mae’r Gwlff yn farchnad bwysig ar gyfer eu cynnyrch.\nMeddai Steve Goldsworthy, Prif Swyddog Gweithredol Zip-Clip:\n“Mae allforio wedi helpu’n busnes i dyfu, ac mae’r Gwlff, yn enwedig EAU a Qatar, yn farchnadoedd pwysig iawn inni. Mae bod yn bresennol yn y Big 5 yn sicrhau ein bod yn cynnal ein proffil yn y farchnad ac yn cyfarfod â chysylltiadau busnes allweddol ar draws y rhanbarth. Mae cymeryd rhan yn nhaith fasnach Llywodraeth Cymru a’r rhaglen arddangos wedi helpu inni arddangos yn y Big 5, a chynnal cyfarfodydd dilynol, gan agor y drws i ystod newydd o gyfleoedd yn y farchnad lewyrchus hon.”\nCwmni arall sy’n arddangos yw Eurobond Laminates Ltd, sy’n arbenigo ym maes dylunio a chynhyrchu systemau o baneli o wlan carreg, sy’n perfformio’n well yn erbyn tân ac yn well i’r amgylchedd.\nMeddai Simon Thomas, y Rheolwr Gyfarwyddwr:\n“Mae allforio wedi bod yn bwysig er mwyn datblygu ein busnes, ac rydym yn bwriadu cynyddu hyn ymhellach. Gyda nifer y prosiectau adeiladu ledled y Gwlff, yn enwedig EAU, rydym yn ystyried y rhanbarth hon yn allweddol i’n cynnyrch. Aethom i’r Big 5 llynedd, a gwneud cysylltiadau gwych, ac rydym yn dychwelyd gyda chymorth Llywodraeth Cymru i wneud ymweliadau dilynol ac i godi ein proffil.”\nYn ystod y daith fasnach, bydd y cwmnïau’n cael y cyfle i gael eu briffio ar y farchnad yn swyddfa Llywodraeth Cymru yn Dubai, a mynd i dderbyniad busnes a drefnir gan UKTI.\nRhyngwladol 20 Tachwedd 2015 Yr economi Programme for Government - Growth Y Canolbarth Y Gogledd Y De-ddwyrain Y De-orllewin


Meic - ProMo-Cymru\nYn aml mae plant a phobl ifanc yn wynebu anawsterau ac maent angen help â rhai materion fel perthnasau (gyda theulu, ffrindiau, athrawon, gweithwyr cymdeithasol…), iechyd corfforol a meddyliol, lles emosiynol ac addysg. Os nad ydynt yn gwybod ble i fynd am gymorth, neu yn ei chael yn anodd mynegi eu hunain, neu’n teimlo nad oes neb yn gwrando, gall y problemau yma fynd yn waeth, ac arwain at sefyllfa o niwed neu risg i’r plentyn neu berson ifanc.\nCyflwynodd ProMo-Cymru llinell gymorth eiriolaeth gyffredinol yn llwyddiannus – y cyntaf o’i fath yn y DU – yn cael ei ariannu gan Lywodraeth Cymru. Wedi’i sefydlu yn 2010, mae Meic yno fel “rhywun ar dy ochr” ac yn adnodd gwybodaeth, cyngor ac eiriolaeth arweiniol yng Nghymru i blant a phobl ifanc hyd at 25 oed. Gwasanaeth llinell gymorth gyfrinachol, am ddim, gellir cysylltu ar y ffôn, neges testun, neges wib ac e-bost o 8yb tan hanner nos, 7 diwrnod yr wythnos. Mae Meic yn sicrhau bod llais y plentyn/person ifanc yn cael ei glywed ac yn cael ei weithredu arno, yn caniatáu gwneud penderfyniadau gwybodus a newid. Mae Meic yn cefnogi ac yn hyrwyddo lles a diogelwch plentyn neu berson ifanc.\nMae Meic wedi ymdrin â dros 71,000 o broblemau wedi’u cyflwyno gan bron i 56,000 o gysylltiadau (ffigyrau’n gywir mis Mawrth 2021), ac yn cael ei ystyried fel cyfrannwr hanfodol i daclo tlodi, hyrwyddo hawliau plant, a darparu ymyriad cynnar ac ataliad.\nY pum prif fater, ar hyn o bryd, sydd wedi’i gyflwyno dros fywyd y prosiect ydy:\n– Perthnasau heblaw am deulu\n– Iechyd meddwl\n– Perthnasau teuluol\n– Hawliau a dinasyddiaeth\n– Iechyd Corfforol\nMae Meic yn darparu gwasanaeth hanfodol sy’n agored i blant a phobl ifanc yn ogystal â’r rhai sydd yn gweithio, gofalu neu’n poeni amdanynt.\nFfôn: 02920 004787\nMae llinell gymorth Meic yn agored o 8yb tan hanner nos, 7 diwrnod yr wythnos. Cysylltwch â Meic ar y ffôn, neges testun a neges wib. Am wybodaeth bellach ymwelwch â meic.cymru\nNid allem bwysleisio’r pwysigrwydd dylai gosod ar eiriolaeth ddigon, i sicrhau ein bod yn gwrando ar ein plant a phobl ifanc pam maent yn dweud bod rhywbeth o’i le, pan fyddant angen cymorth, pan maen nhw eisiau i rywun wrando, pan fydd penderfyniadau allweddol yn cael eu gwneud sydd yn cael effaith arnynt, a pan fyddant angen rhywun ar eu hochr””\nCyd-ddatganiad gweinidogaethol gan Jeff Cuthbert (Gweinidog Cymunedau a Thaclo Tlodi) a Gwenda Thomas (Dirprwy Weinidog dros Wasanaethau Cymdeithasol).


Gweld faint o iawndal y byddwch chi’n ei gael am wahaniaethu - Home\nHousing Discrimination in housing Gweld faint o iawndal y byddwch chi’n ei gael am wahaniaethu\nI weld faint allwch chi ofyn amdano, mae angen i chi ystyried beth all llys ei orchymyn os byddwch yn ennill hawliad gwahaniaethu. Gall y swm rydych chi’n ei hawlio effeithio ar sut bydd yr achos yn cael ei ymdrin ag ef hefyd.\nGall y llys orchymyn yr ochr arall i dalu iawndal i chi am:\nunrhyw arian rydych chi wedi’i golli oherwydd y gwahaniaethu – colled ariannol yw'r enw ar hyn\nloes neu drallod rydych chi wedi’i ddioddef oherwydd y gwahaniaethu – ‘brifo teimladau’ yw hyn\nanaf personol, fel iselder neu anaf corfforol, a achosir gan y gwahaniaethu\nymddygiad arbennig o wael gan yr ochr arall – ‘iawndal gwaethygedig’ yw’r enw ar hyn\nMae’n bosib y bydd gennych hawliadau eraill yn ogystal â gwahaniaethu. Mae gan yr hawliadau hynny reolau gwahanol am iawndal. Yr hawliadau mwyaf cyffredin sy’n mynd law yn llaw â hawliadau gwahaniaethu yw:\niawndal am fethu â gwneud gwaith atgyweirio\niawndal am fethu â diogelu'ch blaendal\niawndal am aflonyddu nad yw’n seiliedig ar wahaniaethu\niawndal am droi rhywun allan o'i gartref yn anghyfreithlon\nYchwanegwch y symiau hyn at eich hawliad neu gofalwch eu bod wedi’u cynnwys mewn cytundeb setlo. Dylech lunio rhestr o’r symiau rydych chi’n eu hawlio. Enw’r rhestr hon yw ‘rhestr golledion’.\nOs ydych chi angen cymorth yn gweld beth allwch chi ei hawlio, gofynnwch am gymorth gan gynghorydd.\nBydd cyfrifo faint o iawndal allech chi ei gael yn eich helpu i benderfynu beth i’w wneud os yw’r ochr arall yn cynnig arian i chi i atal yr achos rhag mynd i'r llys. Bydd hefyd yn effeithio ar ba weithdrefn llys y bydd angen i chi ei dilyn.\nGweld pa arian rydych chi wedi’i golli\nEfallai eich bod chi wedi colli arian am nifer o resymau – fel oherwydd i chi orfod talu mwy o arian am lety neu os cawsoch amser i ffwrdd o’r gwaith oherwydd y gwahaniaethu.\nGallai’r arian rydych chi wedi’i golli gynnwys:\ncost llety dros dro\ncolli cyflog os oeddech chi’n gorfod cymryd amser i ffwrdd o’r gwaith – fel i ddod o hyd i rywle arall i fyw\ncost prynu unrhyw eitemau yn lle rhai a ddifrodwyd\nEfallai fod cost cael cymorth meddygol gyda salwch a achoswyd gan y gwahaniaethu - fel costau presgripsiwn tabledi gwrthiselder neu gwnsela nad oedd ar gael ar y GIG.\nCadwch dderbynebau neu anfonebau ar gyfer unrhyw gostau ychwanegol - byddwch eu hangen fel tystiolaeth.\nIawndal am golled yn y dyfodol\nGallwch hawlio am golledion yn y dyfodol ond bydd angen i chi allu dangos bod cysylltiad rhwng y golled a’r gwahaniaethu. Er enghraifft, os oedd eich troi allan o'ch cartref yn achos o wahaniaethu a’ch bod wedi gorfod rhentu rhywle arall am gost uwch, gallech hawlio’r costau hynny.\nSicrhau’r colledion lleiaf posib\nBydd angen i chi ddangos eich bod wedi ceisio sicrhau colledion ariannol lleiaf posibl - ‘lliniaru'ch colled yw'r enw ar hyn’. Gallwch wneud hyn drwy ddangos, er enghraifft, eich bod wedi dod o hyd i lety arall rhesymol neu'ch bod wedi mynd i aros gyda ffrindiau neu deulu.\nGweld faint gallwch chi ei hawlio am loes neu drallod – dyfarniadau brifo teimladau\nGallwch hawlio am y trallod emosiynol y mae’r gwahaniaethu wedi’i achosi i chi – ‘brifo teimladau’ yw hyn. Bydd angen i chi ddweud sut i’r gwahaniaethu wneud i chi deimlo. Gofynnwch i'ch teulu, ffrindiau, gweithwyr meddygol proffesiynol neu weithwyr cymorth fod yn dystion i sut wnaeth y gwahaniaethu effeithio arnoch chi.\nOs aethoch i weld eich meddyg teulu am effaith y gwahaniaethu arnoch, gallech ofyn i’ch meddyg teulu am adroddiad – holwch os bydd yn codi ffi arnoch am hyn.\nGallwch hawlio iawndal am frifo teimladau am bron i unrhyw hawliad gwahaniaethu.\nDylai isafswm y dyfarniad am frifo teimladau fod oddeutu £1,000.\nMae iawndal am frifo teimladau yn cael ei rannu’n dri band o’r enw ‘bandiau Vento’. Gallwch ofyn am swm uwch am frifo teimladau os yw'ch sefyllfa'n golygu bod yr achos wedi cael effaith wael arnoch - er enghraifft, os oeddech yn dioddef o salwch cysylltiedig â straen eisoes pan ddigwyddodd y gwahaniaethu. Mae’r bandiau fel a ganlyn:\nBand Swm Disgrifiad\nIsaf £900-£8,600 Achosion llai difrifol fel gweithred untro\nCanol £8,600-£25,700 Achosion sy’n ddifrifol ond sydd ddim yn perthyn i’r band uchaf.\nYr achosion mwyaf difrifol o wahaniaethu. Er enghraifft, lle bu ymgyrch hir o aflonyddu sy’n gwahaniaethu\nGweld faint allwch chi ei hawlio os i chi ddioddef anaf – dyfarniadau anaf personol\nEfallai eich bod chi wedi dioddef anaf corfforol neu broblem iechyd meddwl oherwydd y gwahaniaethu. Os felly, gallwch hawlio am hynny hefyd. Anaf personol yw enw hyn.\nYn y rhan fwyaf o achosion gwahaniaethu, mae’r iawndal brifo teimladau yn cynnwys effaith ar eich iechyd. Mewn rhai achosion prin, efallai eich bod chi wedi cael anaf corfforol neu broblem iechyd meddwl fwy difrifol. Os felly, gallwch wneud hawliad ychwanegol am anaf personol.\nByddwch angen adroddiad meddygol neu dystiolaeth arall i brofi mai’r gwahaniaethu oedd gwraidd y broblem iechyd.\nMae faint gewch chi yn dibynnu ar yr anaf. Dylech gael cyngor arbenigol.\nDarllenwch ein cyngor ar hawliadau anaf personol.\nGweld allwch chi hawlio iawndal gwaethygedig\nGall llys ddyfarnu iawndal gwaethygedig os yw’r ochr arall:\nwedi gwahaniaethu yn eich erbyn yn fwriadol pan roeddent yn gwybod bod yr hyn roeddent yn ei wneud yn anghyfreithlon\nwedi gweithredu mewn ffordd annymunol iawn wrth amddiffyn eich hawliad\nMae’n anarferol cael dyfarniad am iawndal gawethygedig. Efallai y byddwch yn cael un os oedd yr ochr arall wedi bwriadu eich brifo chi neu os oeddent yn anfoesgar neu’n ddi-hid yn y gwrandawiad.\nFaint yw’r llog ar eich dyfarniad\nDylech ofyn bod llog yn cael ei ychwanegu at eich hawliad.\nLlog cyn penderfyniad\nGall llys ddyfarnu llog i chi ar elfennau brifo teimladau a cholled ariannol eich iawndal. Y gyfradd llog ar hyn o bryd yw 8% y flwyddyn. I gael y gyfradd ddyddiol, rhannwch swm eich dyfarniad gyda 365 ac yna’i luosi gydag 8%.\nMae’r rheolau ar log yn adran 69 o Ddeddf Llysoedd Sirol 1984.\nMae Greg yn cyflwyno hawliad gwahaniaethu uniongyrchol llwyddiannus a dyfernir £1,000 iddo am frifo teimladau. Digwyddodd y weithred wahaniaethu ar 1 Ionawr ac mae'r gwrandawiad llys ar 28 Ebrill.\nDyddiad y gwahaniaethu: 1 Ionawr\nDyddiad y gwrandawiad a’r dyfarniad: 28 Ebrill\nSwm y dyfarniad: £1,000\nY gyfradd log ddyddiol:\nMae 118 diwrnod rhwng y weithred wahaniaethu a’r gwrandawiad (31 diwrnod ym mis Ionawr, 28 diwrnod ym mis Chwefror, 31 diwrnod ym mis Mawrth a 28 diwrnod ym mis Ebrill)\n£0.219 x 118 = £25.84 o log\nFelly, byddai £25.84 ychwanegol yn cael ei ychwanegu at ddyfarniad iawndal Greg ar gyfer brifo teimladau.\nLlog ar ôl penderfyniad\nOs nad yw’r ochr arall yn talu iawndal i chi erbyn yr amser y mae’r llys yn dweud bod yn rhaid iddo dalu, gallwch gael llog ar gyfradd o 8% o’r dyddiad y cyfrifwyd yr iawndal hefyd.\nPryd gall eich iawndal gael ei leihau\nGellir lleihau’r swm y gallwch ei gael os oes arnoch chi arian i’r ochr arall a bod y llys yn dweud y gellir ei dynnu oddi ar swm yr iawndal – fel os ydych chi ar ei hôl hi gyda’ch rent. Y term cyfreithiol am hyn yw ‘fel iawn’ am rywbeth.\nHyd yn oed os bydd iawndal yn cael ei ddyfarnu i chi, gallai’r llys orchymyn eich bod yn gorfod talu rhai neu holl gostau cyfreithiol yr ochr arall – er enghraifft os ydych chi wedi ymddwyn yn afresymol. Ni fydd y costau cyfreithiol yn cael eu tynnu oddi ar eich iawndal ond efallai y byddwch chi’n gorfod eu talu ar ôl i’r camau cyfreithiol ddod i ben.\nBydd gweld faint yw gwerth eich hawliad yn eich helpu i benderfynu pa ‘drac’ y mae’ch hawliad yn perthyn iddo os ydych chi’n cyflwyno hawliad i'r llys.


Bethesda, y Star ynteu’r Wern Uchaf ? – Hanes Dyffryn Ogwen\nOn Gorffennaf 5, 2018 Ebrill 15, 2021 By johnllywelynYn Adeiladau hanesyddol, Crefydd, Isadeiledd, Uncategorized\nArwyddbost Bethesda ger Cae Gas\nDoes dim tebyg i enwau lleoedd am greu dadl – pam a sut y daeth enw’r fan ar fan i fodolaeth a pham y’i dewiswyd rhagor nag unrhyw enw arall? Meddyliwch am y ddadl sydd ar ferwi’n gyfoes ynghylch newid enwau cynhenid ffermydd a nodweddion tirweddol am enwau Saesneg gan bobl sydd heb nac ymwybyddiaeth na pharch at iaith, diwylliant na chymuned.\nAc i raddau fe all yr un peth fod yn wir am enw ein pentref ni, Bethesda, oherwydd wedi’r cyfan enw sy’n deillio yn wreiddiol o’r Hebraeg neu’r Aramaeg yw Beth hesda. Mae’n enw ar bwll dŵr sydd â’i olion, yn ôl y dystiolaeth archaeolegol, yn y rhan Fwslemaidd o ddinas Jerwsalem heddiw. Ceir y cyfeiriad Beiblaidd at y pwll yn y bumed bennod yn yr Efengyl yn ôl Ioan sy’n adrodd:\nAr ôl hyn daeth yr Iesu i fyny i Jerwsalem i ddathlu un o wyliau’r Iddewon. Y mae yn Jerwsalem wrth Borth y Defaid, bwll a elwir Bethesda yn iaith yr Iddewon a phum cyntedd colofnog yn arwain iddo. Yn y cynteddau hyn byddai tyrfa o gleifion yn gorwedd, yn ddeillion a chloffion a phobl wedi eu parlysu. Yn eu plith yr oedd dyn a fu’n wael ers deunaw mlynedd ar hugain. Pan welodd Iesu ef yn gorwedd yno, a deall ei fod fel hyn ers amser maith, dywedodd wrtho ‘A wyt ti yn dymuno cael dy wella?’ Atebodd y claf ef, ‘Syr, nid oes gennyf neb i’m gosod yn y pwll pan ddaw cynnwrf i’r dŵr, a thra y byddaf i ar fy ffordd bydd rhywun arall yn mynd i mewn o’m blaen i.’ Meddai Iesu wrtho, ‘Cod, cymer dy fatras a cherdda’. Ac ar unwaith yr oedd y dyn wedi gwella, a chymerodd ei fatras a dechrau cerdded’.\nYn y ddwy iaith, yr Hebraeg a’r Aramaeg, ystyr Beth hesda yw ‘tŷ trugaredd’ neu ‘tŷ gras’, enwau a fyddai yn dra addas i’w rhoi ar addoldy crefyddol. Ond gall fod hefyd ystyr arall yn y ddwy iaith i Beth hesda, sef ‘cywilydd’ neu ‘waradwydd’, ac mae’r ddeuoliaeth yn yr ystyr i’w chanfod yn ddiarwybod yn yr enw a allasai fod wedi ei ddewis yn enw swyddogol ar ein pentref ni. Yn ei gyfrol nodedig ar hanes Dyffryn Ogwen mae Hugh Derfel yn cofnodi i’r capel gael ei adeiladu ar y Wern Uchaf pan nad oedd yno ond dau dŷ, sef cartref i ŵr oedd gynt o Gochwillan ac adeilad a enwir y ‘Star’, sef tafarn a ragflaenodd adeiladu’r capel ar y stryd fawr. Nid am eiliad y byddai dewis enw tafarn yn creu gwaradwydd na chodi cywilydd, ond mae’n bur amlwg fod y tadau uniongred yn dra hyddysg yn eu Beiblau wrth fynnu dewis beth oedd enw’r pentref i fod a Bethesda a ddewiswyd. Ond pe na bai’r arweinwyr wedi mynnu rhoi’r un enw ar y ddau leoliad, yna byddai ganddynt restr arbennig o enwau y gallasant fod wedi’u dewis i’r pentref. Enwau megis Cae Star, Cae Garw, Cefnfaes, Parciau Uchaf, Parciau Isaf, Cilhafoden neu Wern Uchaf, gyda’r mwyafrif ohonynt yn gyfeiriadau at nodweddion y lleiniau tir a fodolai cyn i’r pentref gael ei adeiladu yn y fangre hon ar gychwyn y bedwaredd ganrif ar bymtheg.\nGellir olrhain hanes y lleiniau tir hyn i elusen a sefydlwyd yn 1641 gan William Griffith o Fodfaio. Defnyddiwyd yr elusen i ddarparu gwerth deuddeg ceiniog o ‘fara gwenith iachus’ i’w rannu drwy’r flwyddyn rhwng hyd at ddeuddeg o dlodion y plwyf yn dilyn gwasanaeth boreol y Sul yn eglwys Llanllechid. Ffynhonnell yr arian oedd y rhent blynyddol o 56 swllt a delid ar ddau glwt o dir – ‘parciau uchaf’ a ‘parciau isaf’ – a oedd yn rhan o dyddyn CIlhafoden neu Cilfodan yn nhafodiaith y fro. Cyn 1866 deiliad y tyddyn oedd Owen Ellis, ffermwr dylanwadol a deiliad Cefnfaes, fferm sylweddol ei maint ar lannau’r Fenai ym mhlwyf Llanllechid. Yn dilyn ad-drefnu tir ym mhumdegau’r ganrif cymerwyd tenantiaeth Cefnfaes newydd gan Humphrey Ellis, a’r gŵr hwn a fu’n ddigon hirben i brynu 78 acer o dir tyddyn Cilhafoden am swm a oedd oddeutu £800. Y llain tir a brynodd oedd ‘parciau isaf’ ac fe’i henwodd yn Cefnfaes, er bod Cae Garw hefyd yn enw cyffredin ar y llain. Ar y clwt tir cyfyng hwn o dir y sefydlwyd cnewyllyn y pentref o 1820 ymlaen.\nMae’n rhaid aros tan 1926 cyn i anniddigrwydd ynghylch addasrwydd yr enw Bethesda ddechrau corddi’r dyfroedd. Cystadleuaeth fechan ddinod, ddidramgwydd ar y testun o roddi enw newydd ar y pentref yn Eisteddfod Goronog Bethesda (Gerlan) ym mis Ionawr 1926, oedd man cychwyn y drafodaeth. Y beirniad oedd neb llai na’r Athro Ifor Williams, un o ysgolheigion mwyaf Cymru ac awdurdod ar enwau lleoedd. Derbyniwyd 185 cynnig a’r buddugol oedd Richard Evans, prifathro Ysgol y Carneddi, a’i gynnig ef oedd ‘Nant Ogwen’. Y mis canlynol cyfarfu Cyngor Dinesig Bethesda i drafod, ymhlith materion eraill, adroddiad ynglŷn â newid enw Bethesda. Gofynnodd E.R. Jones, prifathro cyntaf Ysgol Penybryn, beth oedd barn y Cyngor ynghylch priodoldeb newid yr enw. Ymatebodd Ernest Roberts, awdur nifer o lyfrau ar hanes Dyffryn Ogwen, yn holi faint gwell a fyddai’r ardal o newid yr enw, a chynigiodd fod y mater yn cael ei adael ar y bwrdd. Ond cynigiodd E.R. Jones fod y Cyngor yn newid yr enw ar sail ei ymwybyddiaeth o‘i Gymreictod. Eiliwyd y cynnig. Ond barn William Prydderch oedd mai Cymry oedd yn gyfrifol am roddi enwau Saesneg ar heolydd y fro a gwell fyddai cadw at yr enwau hynny. Aeth yn ddadl boeth rhwng caredigion yr iaith a chefnogwyr Dic Siôn Dafydd ar y Cyngor cyn i’r cynnig gwreiddiol, a gwelliant gan John Thomas, gael eu rhoi i bleidlais. Cododd chwech o blaid newid yr enw, a thri yn erbyn. Yna, er mandad clir y bleidlais, penderfynwyd y dylai’r mater fynd yn ôl i’r pwyllgor a fu’n trafod y mater.\nA byth ers hynny yno ar y bwrdd y gorwedd y mater wedi i dân yr ymgyrch redeg ei rawd, a Bethesda yw Bethesda o hyd er cymaint yr ymgecru a fu bron i ganrif yn ôl. A beth tybed a ddigwydd yn y dyfodol? A fydd eto ymgyrch i ganfod enw mwy Cymreig na Beth hesda ynteu a fydd rhaid plygu i’r drefn ddwyieithog ffasiynol a chael enw Saesneg hefyd ar ein bro? Enw cyfansawdd megis Ogwenville neu Cefnfaestown er enghraifft! A’n gwaredo, onid gwell yw cadw at urddas yr enw Hebraeg/Aramaeg presennol – Beth hesda fydd hyd byth yn Bethesda.\nSeiliwyd y nodyn hwn ar gyfraniadau gan J. Elwyn Hughes a John Ll. W. Williams\nY Beibl Cymraeg Newydd, 1988.\nHerald Cymraeg, Ionawr a Chwefror 1926\nJ. Ll. W. Williams, Lowri Wynne Williams. 2016/17. Ai Y Star, Y Wern Uchaf ynteu Cae Garw, ac nid Bethesda, ddylai’r enw fod? – datblygiad prif bentref chwarelyddol Dyffryn Ogwen yn y bedwaredd ganrif ar bymtheg. Trafodion Cymdeithas Hanes Sir Gaernarfon. 77, tt.105-132.


Gweithgynhyrchu a Ffatri Garlleg Ffres Tsieina | Nongchuanggang\nCroestoriad Ffordd Hua'an a Ffordd Xiaxiao, Anqiu, Dinas Weifang, Talaith Shandong\nFfrwythau wedi'u rhewi\nLlysiau wedi'u Rhewi\nSinsir wedi'i Rewi wedi'i Falu\nSinsir wedi'i rewi\nMae'r mathau mwyaf cyffredin o garlleg yn cynnwys 10 ewin (neu segmentau) gyda chroen gwyn. Fel rheol, y lleiaf yw'r ewin y cryfaf yw'r blas! Gellir bwyta garlleg yn amrwd neu wedi'i goginio. Mae garlleg amrwd yn rhoi blas cryf, tra bod coginio yn rhoi blas mwy ysgafn. Mae garlleg yn llosgi'n hawdd, felly cymerwch ofal wrth ffrio neu sawsio. Gellir ei ddefnyddio mewn prydau llysiau a chig, cawliau, dipiau, tro-ffrio, brwsys a stiwiau, neu ychwanegu ewin cyfan heb eu peintio mewn padell rostio gyda chig neu lysiau.\nGellir defnyddio garlleg ar gyfer salad modiwleiddio, wrth wneud y salad ar ôl ei dorri i fyny a'i adael neu ei wneud yn garlleg stwnsh i ymuno ynddo, a phan fydd wedi'i wneud bydd yn gwneud salad, gydag arogl melys garlleg cyfoethog, yn ychwanegol at hyn, pobl i mewn gall cig coginio garlleg neu gynhwysion cig eraill dipio, hefyd ychwanegu'r swm cywir o garlleg.\nGellir piclo garlleg hefyd ar adegau cyffredin, wedi'i restru ar y garlleg ffres, gall pobl fynd â'r saws garlleg ffres, saws melys a sur ar ôl ei olchi, i'w fodiwleiddio ei hun i'w farinateiddio i mewn i garlleg melys a sur, gall hefyd ei farinadu i mewn i halen garlleg hallt, gall fwyta trwy gydol y flwyddyn, yn ychwanegol at y ffyrdd hyn, gellir ffrio garlleg i'w fwyta, gall hefyd ferwi dŵr i'w yfed, mae ar gyfer maeth dynol, a chorff iechyd, atal afiechyd.\nMae garlleg yn wrthfiotig sbectrwm eang planhigyn naturiol, mae garlleg yn cynnwys tua 2% allicin, mae allicin yn cael effaith bactericidal gref, gall ymateb gyda'r cystin o facteria i ffurfio dyodiad crisialog ar ôl mynd i mewn i'r corff dynol, dinistrio'r grŵp sulfhydryl yn y sylffwr biolegol grŵp amino sy'n angenrheidiol ar gyfer bacteria, fel bod metaboledd bacteria yn ymddangos yn anhwylder, ac felly'n methu atgenhedlu a thyfu.\nMae astudiaethau wedi cadarnhau bod garlleg amrwd yn cael yr effaith o wella goddefgarwch glwcos mewn pobl arferol, a gall hefyd hyrwyddo secretiad inswlin a chynyddu'r defnydd o glwcos mewn celloedd meinwe, er mwyn lleihau lefel glwcos yn y gwaed.\nGall bwyta garlleg amrwd bob dydd leihau adweithiau alergaidd, yn enwedig y rhai a achosir gan newidiadau tymheredd. Y ffordd orau o wneud hyn yw dechrau bwyta garlleg amrwd ychydig wythnosau cyn y tymor alergedd.\nArddull Garlleg Ffres, Ffres\nMath Garlleg, Gwyn arferol a gwyn pur\nMath o Gynnyrch Llysieuyn Liliaceous\nMath Tyfu Organig\nMaint (cm) 5\nPwysau (kg) 0.05\nMan Tarddiad Shandong, China\nRhif Model F01\nManylion Pecynnu Pacio mewn 10kg / carton, bag 10kg / rhwyll, bag 20kg / rhwyll, neu ddilyn gofynion cleientiaid\nGradd Ledled y byd\nTarddiad Shandong, China\nTymor pris FOB\nBlaenorol: Ewin garlleg wedi'i rewi\nEwin garlleg ffres\nEwin garlleg wedi'i rewi\nMae Parc Diwydiannol E-fasnach Nongchuanggang (Weifang) Co Ltd yn blatfform e-fasnach allforio a masnach dramor a sefydlwyd ar y cyd gan Anqiu Agricultural Development Group, platfform cyfalaf dan berchnogaeth y wladwriaeth China Rural Innovation Port Co, Ltd.


Bangor, Gogledd Iwerddon - Wicipedia\nBangor, Gogledd Iwerddon\nTref fawr yn Swydd Down, Gogledd Iwerddon, yw Bangor (Gwyddeleg: Beannchor), gyda phoblogaeth drefol o 76,851 o bobl (Cyfrifiad 2001), sy'n ei gwneud y dref fwyaf poblog yng Ngogledd Iwerddon. Tref glan môr yw hi, a leolir ar lan ddeheuol Belfast Lough yn Ardal Fetropolitanaidd Belfast. Marina Bangor yw un o'r rhai mwyaf yn Iwerddon gyfan, gyda statws Baner Las. Yn 2007, cafodd y dref ei hethol gan wylwyr UTV fel y lle mwyaf deniadol i fyw ynddo yng Ngogledd Iwerddon.\nAm y ddinas yng Ngwynedd gweler Bangor. Gweler hefyd Bangor (gwahaniaethu).\nTref breswyl ydyw yn bennaf, a gellid ei hystyried yn dref gomiwter ar gyfer ardal Belffast Fwyaf, a gysylltir â Bangor gan y ffordd A2 a rheilffordd uniongyrchol. Gorwedd Bangor 13.6 milltir (22 km) o ganol dinas Belfast ac yn agos iawn hefyd i Maes Awyr George Best Dinas Belffast.\nHarbwr a marina Bangor\nEnw Gwyddeleg gwreiddiol tref a phlwyf Bangor yw Beannchar. Gwreiddiau Beannchar yw beann, 'pigyn' ac ymddengys i'r enw gyfeirio at loc-palis o fangorwaith o gwmpas y fynachlog gynnar oedd yma ac a sefydlwyd gan Sant Comgall c. 555AD.\n↑ Hannan R. J. (1992): Place-Names of Northern Ireland\nWedi dod o "https://cy.wikipedia.org/w/index.php?title=Bangor,_Gogledd_Iwerddon&oldid=10835573"\nLast edited on 5 Chwefror 2021, at 21:05\nNewidiwyd y dudalen hon ddiwethaf ar 5 Chwefror 2021, am 21:05.


Rhaglen ar gyfer Y Cyngor ar Dydd Iau, 3ydd Mawrth, 2016, 1.00 y.h.\nDydd Iau, 3ydd Mawrth, 2016 1.00 y.h.\ntudalennau blaen y rhaglen PDF 528 KB\ncofnodion wedi eu cyhoeddi PDF 496 KB\nY Cynghorwyr Anwen Davies, Linda Wyn Jones, Christopher O’Neal a Peter Read.\nCOFNODION PDF 447 KB\nBydd y Cadeirydd yn cynnig y dylid llofnodi cofnodion y cyfarfod blaenorol o’r Cyngor a gynhaliwyd ar 10 Rhagfyr, 2015 fel rhai cywir (ynghlwm).\nLlofnododd y Cadeirydd gofnodion cyfarfod blaenorol o’r Cyngor a gynhaliwyd ar 10 Rhagfyr 2015, fel rhai cywir yn ddarostyngedig i ychwanegu o dan rhif 5 ‘Rhoi’r Ddeddf Gwasanaethau Cymdeithasol a Llesiant ar Waith’:\n“Nododd aelod ei bod yn anghyfforddus â unieithrwydd Saesneg y ffilm a bod staff y Cyngor yn siarad Saesneg.”\n‘Roedd yr aelodau wedi derbyn nodyn briffio ymlaen llaw gan y Swyddog Monitro ynglŷn ag eitem 10 ar y rhaglen ‘Materion Cyllidebol’. Rhoddwyd arweiniad pellach i’r aelodau y dylent ddatgan buddiant pe rhoddir sylw penodol i fater mewn cynnig neu welliant yn ystod y drafodaeth.\nDatganodd yr aelodau canlynol fuddiant personol yn eitem 10 ar y rhaglen – Materion Cyllidebol, am y rhesymau a nodir:-\n· Y Cynghorydd W. Roy Owen - oherwydd ei fod yn ymddiriedolwr Canolfan Noddfa.\n· Y Cynghorydd W. Tudor Owen - oherwydd ei fod yn is-gadeirydd bwrdd Canolfan Noddfa.\n· Y Cynghorydd Gruffydd Williams - oherwydd ei fod yn aelod o Bwyllgor Cae Chwarae Nefyn a oedd wedi gwneud cais am gymhorthdal gan Fantell Gwynedd a Chist Gwynedd.\n‘Roedd yr aelodau o’r farn eu bod yn fuddiannau oedd yn rhagfarnu a gadawsant y cyfarfod yn ystod y drafodaeth ar y gwelliant.\nNododd y Swyddog Monitro y byddai’r prif swyddogion oedd yn bresennol, ac eithrio’r Prif Weithredwr, yn datgan buddiant ac yn gadael y siambr drwy gydol y drafodaeth ar eitem 9 ‘Adolygiad Blynyddol – Polisi Tâl y Cyngor’. Ychwanegwyd y byddai’r Prif Weithredwr yn datgan buddiant ac yn gadael y siambr pe cyfyd trafodaeth yng nghyswllt swydd y Prif Weithredwr.\nDatganodd y Cyfarwyddwyr Corfforaethol, y Pennaeth Cyllid, y Pennaeth Cefnogaeth Gorfforaethol a’r Pennaeth Gwasanaeth Cyfreithiol / Swyddog Monitro buddiant personol yn yr eitem hon gan fod yr adroddiad yn ymwneud â’u cyflogau. ‘Roeddent o’r farn ei fod yn fuddiant oedd yn rhagfarnu a gadawsant y cyfarfod yn ystod y drafodaeth ar yr eitem.\n(1) Gwellhad Buan\nDymunwyd gwellhad buan i’r Cynghorydd Peter Read a oedd yn yr ysbyty ar hyn o bryd.\nTalwyd teyrnged gan y Cynghorydd John Wynn Jones i’r diweddar gyn-Gynghorydd Eddie Dogan, fu’n cynrychioli Ward Dewi am flynyddoedd lawer, a chydymdeimlwyd â’i deulu yn eu profedigaeth.\nCydymdeimlwyd â theulu’r cyn-Gynghorydd Mair E. Williams (Mair Vanwil) a fu’n aelod gweithgar o’r cyngor hwn am sawl blwyddyn ac yn gyn-Faer Tref Caernarfon.\nNodwyd bod y Cyngor yn dymuno cofio am bawb o fewn cymunedau’r sir oedd wedi colli anwyliaid yn ddiweddar.\n(3) Cyfarfod Arbennig\nAdroddwyd y derbyniwyd cais i gynnal cyfarfod arbennig o’r Cyngor Llawn i drafod asesiad iaith y Cynllun Datblygu Lleol ar y Cyd. Cynhelir y cyfarfod ar fore dydd Gwener, 18 Mawrth.\n(4) Mynediad i swyddfeydd y Cyngor\nNodwyd yn dilyn mwy nag un achos lle'r oedd aelodau’r cyhoedd wedi cael mynediad heb awdurdod i swyddfeydd staff, y cychwynnwyd ar waith i osod system mynediad newydd ar y prif fynedfeydd a rhai drysau allweddol eraill. Dosbarthwyd cardiau adnabod newydd i’r aelodau cyn y cyfarfod i’w galluogi i gael mynediad i adeiladau’r Cyngor lle mae ystafelloedd cyfarfod.\nAdroddwyd, er gwybodaeth, y derbyniwyd ymateb gan yr Adran Diwylliant, Cyfryngau a Chwaraeon parthed galwad y Cyngor yn ei gyfarfod blaenorol i wrthwynebu’r toriad yng nghyllideb S4C. Roedd yr ymateb a dderbyniwyd ar ddiwedd Ionawr yn pwysleisio bod yn rhaid i’r Llywodraeth wneud penderfyniadau anodd a bod y gostyngiad arfaethedig yng nghyllideb S4C yn llai na sefydliadau eraill. Nodwyd ar ddechrau mis Chwefror, y cyhoeddodd y Llywodraeth y byddai S4C yn cael y £400,000 o nawdd oedd disgwyl iddo golli, dywedodd yr Ysgrifennydd Diwylliant, John Wittingdale y bydd adolygiad hefyd yn cael ei gynnal y flwyddyn nesaf.\nCWESTIYNAU PDF 11 KB\n(1) Cwestiwn gan y Cynghorydd Sion Wyn Jones\n“Be mae'r Arweinydd yn ei wneud i sicrhau bod contractau sero awr yn Cyngor Gwynedd yn cael ei atal?”\nAteb gan y Cynghorydd Dyfed Edwards, Arweinydd y Cyngor\n(Dosbarthwyd ateb ysgrifenedig yr Arweinydd i’r aelodau ymlaen llaw.)\n“Mae’r Cyngor dros y blynyddoedd diwethaf wedi anelu at ddileu contractau dim oriau ac o fewn trwch blewyn i wneud hynny. Dyna’r peth iawn i wneud a dw i’n falch iawn bod y Cyngor wedi gallu gweithio tuag at y nod yna.”\nCwestiwn atodol gan y Cynghorydd Sion Wyn Jones\n“A all yr Arweinydd roi addewid mewn chwe mis y bydd bob contract sero awr wedi mynd ac y bydd y Cyngor yn ail-edrych ar y sefyllfa o ran gweithwyr tymhorol gyda phroblemau yn codi i rai unigolion o ran cael morgais?”\n“Dw i ddim yn meddwl ei fod yn ddoeth i osod amserlen ar unrhyw weithredu, byddai hynny’n gamgymeriad oherwydd mae’n cyfyngu unrhyw bosibiliadau. Gadewch i ni edrych ar y sefyllfa, os oes ‘na broblem mae yna ddyletswydd arnom ni fel cyflogwr i ystyried beth yw’r problemau hynny. Dw i ddim yn ymwybodol o’r problemau hynny, mae angen gwneud ychydig bach o waith.\nMae’r Cynghorydd yn iawn i gydnabod bod gwahaniaeth rhwng contractau dim oriau a chontractau eraill, dw i’n falch ei fod yn cydnabod hynny, rhywbeth dydi o ddim wedi gwneud bob amser yn y gorffennol, felly mae hynny’n gam ymlaen.\nGadewch i ni fynd ati a dw i yn rhoi’r addewid yma i’r Cyngor, fe awn i ati i ymchwilio i unrhyw anawsterau ac unrhyw broblemau sydd yn codi o’r math o gytundebau mae’r Cynghorydd wedi cyfeirio atyn nhw ac fe adroddwn yn ôl i’r man priodol gydag unrhyw ddatblygiadau yn y maes. Dw i’n meddwl mai dyna ydi’r ffordd briodol ymlaen.”\n(2) Cwestiwn gan y Cynghorydd Aeron M. Jones\n“Gyda nifer helaeth yng Ngwynedd sydd mewn busnes neu’n rhedeg busnes bychain, pa mor llwyddiannus mae’r Cyngor wedi bod wrth weithredu’r Prosiect Cadw’r Budd yn Lleol o ran cadw gwariant gan y Cyngor gyda chontractwyr lleol?”\nAteb gan y Cynghorydd Mandy Williams-Davies, Aelod Cabinet Economi\n(Dosbarthwyd ateb ysgrifenedig yr Aelod Cabinet i’r aelodau ymlaen llaw.)\n“Mae o’n faes pwysig iawn, fel y gwelwch chi o’r ystadegyn 40%. Mae o’n faes cymhleth, mi ydach chi’n gallu cael rhai cwmnïau sydd efo pencadlys tu allan i’r Sir ond efo canghennau o fewn y Sir sydd yn cyflogi yma ac yn gwario yma ac os ydych yn ystyried rheiny mae’n codi’r canran i 54%.\nMi ydan ni’n cyd-weithio yn fewnol o ran newid i sut yr ydan ni’n prynu i reolaeth categori yn hytrach nag adrannau. Er dweud hynna, dw i yn ymwybodol mai Strwythur mewnol ydy hynna, mae yna ddau ran i mi, mae’r pethau mewnol, ond yn allanol mae gweithio efo’r busnesau bach yn benodol yn bwysig ac i mi yn fanno mae’r ffyniant. Mi rydan ni wedi gwneud gwaith trwy’r Panel ... gweld y cofnod llawn ar gyfer eitem 7.\nCYNLLUN STRATEGOL GWYNEDD 2016-17\t PDF 111 KB\nCynllun Strategol Gwynedd 2016/17 , eitem 8. PDF 1 MB\nAtodiad 1 , eitem 8. PDF 242 KB\nAtodiad 2 , eitem 8. PDF 279 KB\nCyflwynodd yr Arweinydd adroddiad yn argymell i’r Cyngor fabwysiadu Cynllun Strategol penodol ar gyfer y flwyddyn i ddod gan dynnu sylw at y prosiectau oedd wedi eu cyflawni a’u hychwanegu ers llynedd.\nYn ystod y drafodaeth, codwyd y materion a ganlyn:-\n· Croesawir y cynllun ond fod ei gyflawni yn ddibynnol ar y penderfyniad o ran y toriadau.\n· Bod y gwaith o ran adfywio cymunedol yn hynod bwysig a’i fod yn beth da nad oedd y Cabinet yn argymell cynnwys yr Uned Adfywio Cymunedol fel rhan o’r toriadau.\n· Gan gyfeirio at Ysgol Bro Llifon, nododd yr Aelod Cabinet Addysg yr estynnir gwahoddiad i’r aelodau i ymweld â’r adnodd arbennig hwn. Diolchwyd am waith swyddogion yr Adran Addysg a’r Uned Eiddo yng nghyswllt y prosiect.\n· Nododd yr Is-gadeirydd bod y drwg deimlad a achoswyd wrth sefydlu’r ysgol newydd wedi mynd a dylai’r aelodau fanteisio ar y gwahoddiad i ymweld â’r ysgol.\n· Gan gyfeirio at brosiect G7 ‘Capasiti a chynaliadwyedd y gyfundrefn gofal ac iechyd’, nododd aelod ei fod yn croesawu cynnwys y prosiect yn y Cynllun Strategol gan fod y cyflwr dementia yn mynd i effeithio ar holl wardiau Gwynedd yn y blynyddoedd i ddod. Nododd bod Mark Drakeford AC, Y Gweinidog Iechyd a Gwasanaethau Cymdeithasol wedi cyhoeddi £30 miliwn i atal dementia, roedd o’r farn y dylid dyrannu ychydig o’r arian ar gyfer unigolion a oedd eisoes wedi derbyn diagnosis oherwydd diffyg gwlâu dementia mewn rhai rhannau o’r Sir.\n· Gan gyfeirio at brosiect T7 ‘Digwyddiadau proffil uchel a strategol’, gwerthfawrogiad o dynnu sylw at Festival No.6 a chroesawu cyfeiriad yn y Cynllun at waith da’r Uned Trwyddedu.\n· Bod y cynllun yn gosod uchelgais i’r Cyngor er mwyn cyflawni ar gyfer pobl Gwynedd.\n· Bod y Cyngor yn cydweithio yn draws sector ac efo mudiadau’r trydydd sector yng nghyswllt gwasanaethau ataliol er sicrhau’r cyfleoedd gorau i blant a phobl ifanc y Sir.\n· Na fyddai’r canlyniadau yn deillio o’r cynllun yn digwydd yn gyflym yn y maes Economi ond y buddsoddir ar gyfer y dyfodol.\n· Y cynhelir gweithdai o ran digwyddiadau mawr yn y Sir gan hefyd edrych ar gyfleoedd i dyfu busnesau ac y gwerthfawrogir brwdfrydedd pobl busnes y Sir.\nPENDERFYNWYD mabwysiadu’r Cynllun Strategol.\nADOLYGIAD BLYNYDDOL - POLISI TAL Y CYNGOR PDF 74 KB\nCyflwyno adroddiad yr Aelod Cabinet Adnoddau (ynghlwm).\nAtodiad 1 , eitem 9. PDF 471 KB\nCyflwynodd yr Aelod Cabinet Adnoddau adroddiad yn argymell i’r Cyngor gymeradwyo Datganiad Polisi Tâl ar gyfer 2016/17. Nodwyd bod y Pwyllgor Penodi Prif Swyddogion wedi ystyried y Polisi Tâl yn ei gyfarfod ar 25 Chwefror 2016 ac yn argymell i’r Cyngor ei fabwysiadu.\nPENDERFYNWYD mabwysiadu’r Datganiad Polisi Tâl ar gyfer 2016/17 (Atodiad 1 i’r adroddiad).\nNododd y Cadeirydd mai efo calon drom y gwneir y penderfyniadau anodd o ran toriadau ond mewn adeg o doriadau cenedlaethol, roedd rhaid i’r Cyngor wneud y penderfyniadau anodd yma. Diolchodd am waith trylwyr y cynghorwyr a chyfeiriodd at frwdfrydedd trigolion Gwynedd yn ystod ymgynghoriad Her Gwynedd a’u gwaith lobio dros yr wythnosau a misoedd diwethaf a oedd wedi bod yn hanfodol i allu dod i gasgliad ar y toriadau.\nCyfeiriodd at ddeiseb a dderbyniwyd cyn y cyfarfod. Ymhelaethodd yr Aelod Cabinet Economi ei bod wedi derbyn deiseb yng nghyswllt y celfyddydau ‘Peidiwch â thorri’r celfyddydau yng Ngwynedd’ gyda 1,225 o enwau.\nMewn ymateb i gwestiwn parthed costau uwchraddio drysau mynediad diogelwch i swyddfeydd y Cyngor, nododd y Pennaeth Cyllid bod bid am £60,000 wedi ei gyflwyno gan yr Adran Rheoleiddio er mwyn gwella diogelwch trefniadau mynediad i swyddfeydd o ganlyniad i ddigwyddiadau. Nodwyd yr ariennir y gwaith yn hafal gan yr Adran Rheoleiddio a’r arian bid.\nCynigiodd yr Aelod Cabinet Adnoddau argymhellion y Cabinet ar gyllideb 2016/17 a’r Dreth Gyngor. Pwysleisiodd bod rhaid i’r Cyngor osod cyllideb gytbwys a hyfyw. Tywysodd yr aelodau drwy’r adroddiad gan nodi bod y strategaeth yn ceisio gwarchod y gwasanaethau a ddarperir gan y Cyngor i bobl Gwynedd a chadw’r cynnydd yn y Dreth Cyngor i’r lleiafswm. Eiliwyd y cynnig.\nAtgoffodd y Cadeirydd yr aelodau o’r nodyn a ddosbarthwyd ganddo yn manylu ar drefn ymdrin â’r mater hwn. Gwahoddwyd yr aelodau i ddatgan unrhyw welliannau i argymhelliad y Cabinet gan gyfeirio at rif y cynllun dan sylw a chan gofio fod yn rhaid i unrhyw welliant nodi sut y byddai’n sicrhau cyllideb hafal.\nMewn ymateb i gwestiwn gan aelod parthed y drefn o sefydlu cyllideb a gosod Treth Cyngor, nododd y Swyddog Monitro yn unol â’r drefn statudol bod y Cabinet yn argymell cyllideb a Threth Cyngor i’r Cyngor Llawn.\nNododd aelod bod yr Aelodau Cabinet wedi derbyn mwy o wybodaeth na’r aelodau eraill i ddod i benderfyniad. Mewn ymateb, nododd y Prif Weithredwr bod y Cabinet wedi derbyn gwybodaeth gynhwysfawr er mwyn iddynt fedru llunio rhestr o doriadau posib cyn rhyddhau’r rhestr i ymgynghori gyda’r cyhoedd. Derbyniodd mai crynodeb yn unig a roddwyd i’r aelodau pan ymgynghorwyd a hwynt yn yr haf y llynedd er mwyn ceisio peidio boddi aelodau a tharo balans priodol o ran y wybodaeth oedd ei angen. Nododd bod y wybodaeth ychwanegol ar gael i’r aelodau eraill pe dymunir.\nYn ystod y drafodaeth ddilynol, nodwyd y prif bwyntiau canlynol:-\n· Gwerthfawrogiad o waith y swyddogion a’r cyhoedd fel rhan o ymgynghoriad Her Gwynedd.\n· O ystyried bod y Cynllun Strategol yn nodi bod oddeutu 6.9 miliwn o ymwelwyr wedi ymweld â Gwynedd yn 2014 gan greu £975 miliwn mewn refeniw, a oedd ystyriaeth wedi ei roi i ail leoli'r canolfannau croeso?\n· Bod Gweithgor Craffu wedi argymell codi ffi am ddefnydd o doiledau’r Sir, ystyried un ai eu trosglwyddo i eraill neu agor rhai yn dymhorol ond nad oedd hyn wedi ei weithredu.\n· Bod Amgueddfa Lloyd George yn adnodd pwysig o ... gweld y cofnod llawn ar gyfer eitem 10.\nARGYMHELLION Y CABINET I'R CYNGOR AR GYLLIDEB 2016-17 A'R DRETH GYNGOR\ni. Y dylid mabwysiadu’r gyllideb a grybwyllir yn adroddiad yr aelod cabinet ar gyfer 2016/17 sy’n golygu sefydlu cyllideb o £227,227,120 ar gyfer 2016/17, i’w ariannu drwy Grant Llywodraeth o £166,950,760 a £60,276,360 o incwm Treth Cyngor fyddai’n golygu cynyddu’r Dreth Gyngor 3.97%, sef cynnydd £46.09 yn y Dreth Gyngor Band D o £1,161.07 i £1,207.16 y flwyddyn.\nii. Derbyn hefyd y strategaeth ariannol tymor canolig, ac yn sgil hynny y dylid cynllunio hefyd i gynyddu’r Dreth Gyngor 3.97% yn 2017/18 fyddai’n golygu gorfod darganfod bwlch ariannol o £4.94m dros y ddwy flynedd nesaf ar ôl darganfod yr arbedion effeithlonrwydd o £14.054m a nodir yng nghymal 21 o’r adroddiad “Cyllideb 2016/17 a Strategaeth Ariannol 2016/17- 2019/20”.\niii. Sefydlu rhaglen gyfalaf o £22.141m yn 2016/17 a £12.286m yn 2017/18 i’w ariannu o’r ffynonellau a nodir yng nghymal 9.4 o’r atodiad i’r adroddiad “Cyllideb 2016/17 a Strategaeth Ariannol 2016/17- 2019/20”.\niv. Er mwyn cyfarch y bwlch o £4.94m a nodir yn rhan (ii) uchod, y dylid gweithredu ar y rhaglen doriadau canlynol –\nDileu 2 swydd allan o 7.5 yn yr Uned cefnogi Systemau o fewn y Gwasanaeth Oedolion\nDileu 3 swydd allan o 20.6 yn yr Uned Cefnogi Gweithlu sy’n gwasanaethu oedolion a phlant\nDileu 2 swydd allan o 10.5 yn yr Uned datblygu gweithlu o fewn y Gwasanaeth oedolion\nDileu 1 swydd allan o 2.5 yn y maes Rheolaeth a Strategaeth Tai\nDileu 1 swydd allan o 3 yn yr Uned Gwasanaeth Gwybodaeth sy’n delio gyda’r Ddeddf Diogelu data a’r Ddeddf Rhyddid Gwybodaeth\nCau adeiladau Frondeg Pwllheli ac Adeilad Ffordd y Traeth yn y Felinheli ond gofyn i’r Gwasanaeth adrodd yn ôl i’r Cabinet ar achos busnes cynllun C8 (Frondeg) cyn symud ymlaen i’w wireddu er mwyn sicrhau fod yna atebion derbyniol i anghenion y rhai sydd yno ar hyn o bryd\nDileu 1 swydd allan o 8.5 yn yr Uned Cynnal a Chadw Adeiladau\nDileu 1.5 swydd allan o 7.2 yn yr Uned Stadau a Chyfleusterau\nDileu 2 swydd allan o 37.62 yn yr Unedau Cyfrifeg\nRhoi’r gorau i gefnogaeth yr Uned Technoleg Gwybodaeth i systemau y tu allan i oriau gwaith arferol\nDileu Cynllun Hyfforddeion Gwynedd a Chynllun Hyfforddeion Proffesiynol\nDileu 2 swydd allan o 8.8 yn yr uned Iechyd a Diogelwch\nAil fodelu’r partneriaethau rhwng Gwynedd a Môn yn sgil y newid i Fyrddau Gwasanaethau Cyhoeddus\nDileu cyfraniad y Cyngor i Bartneriaeth Amgylchedd Gwynedd\nDileu cyllideb ar gyfer cefnogi gwaith alcohol a chyffuriau\nDileu 1 swydd allan o 2 yn y maes Rheolaeth Prosiect\nTorri gwair prif lecynnau trefi 6 gwaith y flwyddyn yn hytrach nag 8 gwaith ond dylid ystyried os gellir darganfod mwy o arbedion effeithlonrwydd ar Gynllun rhif 1 (Torri gwair canol Trefi) drwy leihau’r toriadau sylfaenol ymhellach a chan ... view the full Rhaglen text for item 10a\nGweddarllediad ar gyfer 10a\nGweler cofnod eitem 10 uchod.\nSTRATEGAETH ARIANNOL 2016/17 - 2019/20 A CHYLLIDEB 2016/17 PDF 151 KB\nAtodiad , eitem 10b PDF 549 KB\nGweddarllediad ar gyfer 10b\nTORIADAU I GYFARCH Y BWLCH ARIANNOL PDF 239 KB\nCyflwyno adroddiad yr Aelod Cabinet Adnoddau i’r Cabinet ar 16 Chwefror, 2016 (ynghlwm).\nAtodiad 1 , eitem 10c PDF 153 KB\nAtodiad 2 , eitem 10c PDF 187 KB\nGweddarllediad ar gyfer 10c\nRHEOLAETH TRYSORLYS - DATGANIAD STRATEGAETH RHEOLAETH TRYSORLYS, STRATEGAETH DARPARIAETH LLEIAFSWM REFENIW A STRATEGAETH FUDDSODDIAD FLYNYDDOL AR GYFER 2016/176 PDF 234 KB\nAtodiad A , eitem 11. PDF 716 KB\nAtodiad B , eitem 11. PDF 336 KB\nAtodiad C , eitem 11. PDF 289 KB\nCyflwynodd yr Aelod Cabinet Adnoddau adroddiad yn gofyn i’r Cyngor fabwysiadu’r strategaethau arfaethedig.\nCadarnhaodd cadeirydd y Pwyllgor Archwilio fod y pwyllgor hwnnw wedi trafod y strategaethau mewn seminar ac mewn cyfarfod pwyllgor ffurfiol, ac yn cefnogi’r argymhellion.\nPENDERFYNWYD mabwysiadu’r Datganiad Strategaeth Rheolaeth Trysorlys, y Strategaeth Darpariaeth Lleiafswm Refeniw a’r Strategaeth Buddsoddi Flynyddol am 2016/17 (Atodiad A), y Dangosyddion Darbodus (Atodiad B) a’r Atodlenni Rheolaeth Trysorlys (Atodiad C).\nPOLISI IAITH AR GYFER CYNGOR GWYNEDD PDF 220 KB\nCyflwyno adroddiad y Dirprwy Arweinydd (ynghlwm).\nAtodiad , eitem 12. PDF 393 KB\nCyflwynodd y Dirprwy Arweinydd yr adroddiad gan nodi bod y drefn bresennol o gynlluniau iaith statudol yn dod i ben gyda dyfodiad y Safonau Iaith newydd yn Ebrill 2016. Nodwyd bod y polisi gerbron yn addasiad a diweddariad o’r hen Gynllun Iaith a oedd wedi ei ystyried gan y Pwyllgor Iaith ar 14 Ionawr 2016.\nYn ystod y drafodaeth ddilynol, nodwyd y pwyntiau canlynol gan aelodau:-\n· Tra’n croesawu’r polisi, y dylid mynnu a dim annog consortia a chyrff allanol i gydymffurfio a Pholisi Iaith y Cyngor.\n· Bod dogfennau’r amlosgfa, er y cydnabyddir mai ffurflenni’r Swyddfa Gartref ydynt, sydd yn arddangos logo’r Cyngor yn uniaith Saesneg.\n· Y derbynnir gohebiaeth gan y Cyngor drwy’r post gyda’r iaith Saesneg yn amlwg weithiaf yn hytrach na’r iaith Gymraeg.\n· Bod y polisi yn nodi bod unrhyw hysbysiadau neu bosteri gan gyrff a chwmnïau eraill a arddangosir yn adeiladau’r Cyngor yn gorfod bod yn ddwyieithog. Felly, roedd yn gwahardd posteri uniaith Gymraeg.\n· Nad oedd holl sylwadau’r Pwyllgor Iaith ar y polisi wedi eu cynnwys yn ddigonol yn y ddogfen.\n· Ei fod yn ddogfen gref a theg oedd yn gwthio’r ffiniau cyfreithiol.\n· Ni ddylid gorfodi dwyieithrwydd ar gymdeithasau neu grwpiau cymunedol sydd yn derbyn nawdd gan y Cyngor a oedd yn gweithredu yn uniaith Gymraeg.\n· Lle penodir unigolyn sydd ddim yn cyrraedd y gofynion ieithyddol llawn i swydd, dylid bod modd i ddod ac amser unigolyn yn y swydd i ben pan fo diffyg ymrwymiad neu ddiffyg gallu i wella sgiliau ieithyddol dros gyfnod o amser i’r safon angenrheidiol ar gyfer anghenion y swydd.\nMewn ymateb i’r sylwadau uchod, nododd y Dirprwy Arweinydd ei fod yn cydnabod y pwyntiau a godwyd. Nododd bod Polisi Iaith y Cyngor yr un mwyaf blaengar ond bod lle i wella. Ychwanegodd mai ond hyrwyddo’r iaith y gall y Cyngor ac y byddai’n edrych i mewn i weld os oes modd cryfhau darnau o’r polisi a rhoi sylw i’r elfennau personél. Cadarnhaodd y cynhelir deialog parhaus efo’r Pwyllgor Iaith.\n(i) Cymeradwyo ychwanegu’r Polisi Iaith at y rhestr o bolisïau sydd o fewn y Fframwaith Bolisi i’w fabwysiadu gan y Cyngor Llawn;\n(ii) Mabwysiadu’r polisi sydd ynghlwm fel atodiad i’r adroddiad fel Polisi Iaith Cyngor Gwynedd.\nPENODI AELOD ANNIBYNNOL I'R PWYLLGOR SAFONAU PDF 184 KB\nCyflwynodd Cadeirydd y Pwyllgor Gwasanaethau Democrataidd adroddiad yn gofyn i’r Cyngor ystyried a phenderfynu ar argymhelliad y Panel Ymgynghorol i benodi aelod annibynnol i’r Pwyllgor Safonau yn sgil y ffaith bod gwasanaeth un o aelodau annibynnol y Pwyllgor wedi dod i ben.\nMewn ymateb i sylwadau gan aelodau parthed yr unigolyn a argymhellir ei benodi, nododd y Swyddog Monitro fod y Panel Ymgynghorol wedi dilyn proses fanwl a statudol ac nad oedd aelodaeth unigolyn o blaid wleidyddol yn ystyriaeth oddi mewn i’r meini prawf.\nPENDERFYNWYD penodi Aled Jones yn aelod annibynnol ar Bwyllgor Safonau Cyngor Gwynedd i wasanaethu am gyfnod o 6 mlynedd.\nCYDBWYSEDD GWLEIDYDDOL Y CYNGOR PDF 72 KB\nCyflwynodd yr Arweinydd adroddiad yn adolygu cydbwysedd gwleidyddol y Cyngor. Nodwyd yr argymhellir dyrannu sedd a glustnodwyd i Grŵp Plaid Cymru ar y Pwyllgor Pensiynau i’r Grŵp Llafur gan fod y Cyngor newydd gwrdd â chostau penodol i hyfforddi aelod etholedig o’r Grŵp Llafur i wasanaethu ar y Pwyllgor hwn. Eglurwyd gan nad oedd Grŵp Plaid Cymru yn dechnegol wedi penodi aelod i’r Pwyllgor roedd yn agored i’r Cyngor benodi.\nPENDERFYNWYD penodi aelod o’r Grŵp Llafur i’r Pwyllgor Pensiynau gan newid y dyraniad yn y modd a ddangosir yn y tabl.\nCydbwyllgor Addysg Anghenion Arbennig\n(3 sedd ac un eilydd)\n(newidiadau wedi’u hamlygu mewn llwyd)\nCALENDR PWYLLGORAU 2016/17 PDF 286 KB\nAtodiad A , eitem 15. PDF 141 KB\nCyflwynodd yr Arweinydd galendr ar gyfer dyddiadau cyfarfodydd y Cyngor ar gyfer 2016/17.\nPENDERFYNWYD mabwysiadu’r Calendr Pwyllgorau ar gyfer 2016/17.\nCYNLLUN DATBLYGU LLEOL AR Y CYD - AMSERLEN DDIWYGIEDIG I'W CHYNNWYS YN Y CYTUNDEB CYFLAWNI PDF 180 KB\nYstyried adroddiad yr Aelod Cabinet Cynllunio (ynghlwm).\nCyflwynodd yr Aelod Cabinet Cynllunio adroddiad yn manylu ar amserlen ddiwygiedig y Cynllun Datblygu Lleol ar y Cyd.\nMewn ymateb i sylwadau gan yr aelodau yng nghyswllt cynnwys y Cynllun Datblygu Lleol ar y Cyd, nododd yr Aelod Cabinet Cynllunio mai’r amserlen yn unig yr ystyrir yn y cyfarfod hwn.\nPENDERFYNWYD cymeradwyo’r amserlen ddiwygiedig (Atodiad 1 i’r adroddiad) i baratoi’r Cynllun Datblygu Lleol ar y Cyd er mwyn cydymffurfio gyda gofynion deddfwriaeth.\nRHYBUDDION O GYNNIG PDF 122 KB\nCyflwyno, er gwybodaeth, lythyr gan y Trysorlys mewn ymateb i Rybudd o Gynnig y Cynghorydd Sian Gwenllian i’r cyfarfod blaenorol yn gwrthwynebu polisiau ariannol y Trysorlys (ynghlwm).\nCyflwynwyd, er gwybodaeth, lythyr gan y Trysorlys mewn ymateb i Rybudd o Gynnig y Cynghorydd Sian Gwenllian i’r cyfarfod blaenorol yn gwrthwynebu polisiau ariannol y Trysorlys.\nAdroddwyd y derbyniwyd ymateb gan Liz Saville Roberts AS yn datgan cefnogaeth i Rybudd o Gynnig y Cynghorydd Mandy Williams-Davies yn gwrthwynebu’r Mesur Undebau Llafur newydd.\nAtodiadau PDF 95 KB


Bookselling Research Network | Digwyddiadau | Y Gyfraith Bangor | Prifysgol Bangor\n« Ionawr 2022 »\nDydd Gwener 21 Ionawr 2022, 15:00–17:00\nDr Eben Muse - e.muse@bangor.ac.uk\nMae’n bleser gennym gyhoeddi y cynhelir cyfarfod blynyddol cyntaf y Bookselling Research Network ddydd Gwener, 21 Ionawr 2022, rhwng 3.00 a 5.00pm GMT.\nBydd Meryl Halls (Rheolwr Gyfarwyddwr y Booksellers Association of the UK and Ireland) yn dechrau’r cyfarfod trwy siarad am heriau a llwyddiannau gwerthu llyfrau yn y byd sydd ohoni. Dilynir ei chyflwyniad gan drafodaeth ar agenda o weithgareddau rhwydwaith cydweithredol ar gyfer y flwyddyn i ddod.\nNi chodir tâl mynediad, a gallwch gofrestru ar gyfer y digwyddiad yma\nSefydlwyd y BRN yng ngwanwyn 2020 i annog cyfathrebu rhwng llyfrwerthwyr a'r rhai sy'n ymchwilio ac yn ysgrifennu am werthu llyfrau fel y gallent rannu gwybodaeth a chydweithio i gryfhau'r sector gwerthu llyfrau. Rydym yn gobeithio datblygu’r maes gwerthu llyfrau fel y gellir llenwi bylchau gwybodaeth a gall ymchwil pellach ddangos effaith siopau llyfrau a llyfrwerthwyr ar ein diwylliant, ein economi a'n cymdeithas.\nRydym yn disgwyl cyflawni hyn trwy wneud y canlynol:\nAnnog ymchwil i hanesion sy'n gysylltiedig â siopau llyfrau, amgylcheddau economaidd, arferion proffesiynol ac effeithiau diwylliannol;\nSicrhau bod ymchwil am werthu llyfrau ar gael trwy ddigwyddiadau cyhoeddus (cynadleddau, symposia, darlithoedd a gweithdai) a chyhoeddiadau (erthyglau cyfnodolion, erthyglau masnach, llyfrau, adroddiadau);\nAdeiladu sylfaen dystiolaeth ar gyfer datblygiad strategol gwerthu llyfrau yn ei ffurfiau corfforol ac ar-lein;\nCodi ymwybyddiaeth am werth diwylliannol, economaidd a chymdeithasol siopau llyfrau (yn eu holl ffurfiau) a gwerthu llyfrau ledled y byd.\nEr bod ein gweithgareddau cychwynnol wedi cael eu cyfyngu’n ddifrifol gan effaith y pandemig Coronafeirws ar ein bywydau, rydym yn awyddus i adeiladu rhywfaint o fomentwm yn awr a mynd â’r rhwydwaith i’r lefel nesaf. Hyd yn hyn, rydym wedi dechrau cyfres o gyfweliadau sydd ar gael ar wefan y BRN (Bookselling Interview Series Archives), ac rydym yn bwriadu darparu sawl un arall o'r rhain yn ystod y flwyddyn i ddod: cysylltwch os hoffech gyfrannu! Rydym hefyd wedi dechrau adrodd ar gynadleddau perthnasol, a’r cyntaf o’r rhain yw El comercio de librería en América Latina a gynhaliwyd yn Bogota, Columbia ym mis Ebrill, felly cofiwch hefyd gysylltu os ydych yn gwybod am ddigwyddiadau perthnasol eraill y gallwn eu cynnwys (neu, yn wir, os byddech yn fodlon adrodd ar un ohonynt!)\nHoffem eich gwahodd chi i gyd i gyfres 3 rhan ar-lein o symposia yn 2022, Bookshops Matter: The Matter of Bookshops. Bydd y symposia 3 awr hyn yn rhad ac am ddim ac yn cael eu cynnal ym mis Mawrth, mis Mai a mis Gorffennaf. Bydd pob un ar thema gwerthu llyfrau y cytunwyd arno yng nghyfarfod y BRN ym mis Ionawr. Bydd pob un yn cynnwys siaradwyr gwadd o fyd busnes a/neu'r byd academaidd.\nRydym hefyd yn cynllunio cynhadledd gwerthu llyfrau hybrid 2 ddiwrnod, gyda’r teitl dros dro Bookshops: Selling Books, Supporting Communities, i'w gynnal ar-lein ac yn y Gelli. Anfonir galwad am bapurau a chyfleoedd i gofrestru yn dilyn cyfarfod y BRN ym mis Ionawr. Gobeithio y byddwch yn gallu ymuno â ni ym mhob un neu rai o'r digwyddiadau hyn!\nEben Muse a Samantha Rayner\nCyfarwyddwyr y Bookselling Research Network